DODIK: "Nisam protiv nezavisnosti Kosova, ako Beograd tako odluči, ali je onda ..." | WebTribune\nHome IZBOR DODIK: “Nisam protiv nezavisnosti Kosova, ako Beograd tako odluči, ali onda …” VIDEO\nPosted date: новембар 20, 2017 In: IZBOR, SPEKTAR\n“Referendum nije na dnevnom redu. Nijedan organ, nijedna institucija u RS to nema na svom dnevnom redu. Špekulacije o tome postoje, partijski stavovi o tome postoje, mišljenja pojedinaca o tome postoje, to je nesumnjivo i to nije da nije javna tema, ali institucionalna tema nije“, rekao je Dodik u razgovoru koji je sniman sredinom oktobra – dakle pre nego što je region uzburkao intervju DW sa bošnjačkim članom Predsedništva Bakirom Izetbegovićem.\n“Mi nismo avanturisti kako nas mnogi predstavljaju. Nismo ni zaglupljeni nacionalisti. Dakle ja razumem da za ostvarivanje takvih elemenata morate da stvorite politički okvir i jedno političko okruženje, da se napravi dovoljan kvantum prakse u okruženju i u Evropi i naravno da to bude barem delimično prihvaćena stvar“, rekao je Dodik dodajući da radi ”na stvaranju tog političkog okruženja.“\nNa pitanje da li će održati referendum o nezavisnosti RS ukoliko Dejtonski sporazum ne funkcioniše onako kako on misli da treba Dodik je odgovorio da o tome sanja.\n“Čim imam u promilima šansu, ja bih to održao”, kaže Dodik.\nDodik takođe tvrdi da BiH neće opstati ni u kakvom obliku.\n“Vanustavna Bosna nama ne odgovara, ustavna Bosna nam odgovara. Ali to niko neće da čuje“, kaže Dodik za DW.\nNa tvrdnju Izetbegovića koju su mu novinari citirali, da je spreman na rat za očuvanje celovitosti BiH, Dodik je rekao da Izetbegović ”nema nikakvu moć“.\n”Mi ovde imamo policiju koja je brojčano jača i spremnija i motivisanija za to. Drugo, svaka intervencija u RS iz Sarajeva na taj način definitivno bi ojačala tu vrstu priče. Ovo nije Španija.“\nPredsednik RS u direktnu vezu dovodi nezavisnost Kosova sa nezavisnošću Republike Srpske: “Nisam protiv nezavisnosti Kosova. Ja sam za razgovor između Beograda i toga (Kosova – prim. red.) i ako Beograd tako odluči ja tu nemam ništa protiv, ali je onda moje sledeće pitanje zašto ne može i Republika Srpska. Ako postoje prava za jedne onda moraju da postoje prava i za druge.“\n“Da je u onom trenutku Srbija, kada se Kosovo odvojilo, rekla da je to okej, mi bismo se sigurno do sada već odvojili“, kaže on.\nOn je na kraju razgovora nacrtao mapu Balkana kako je vidi – RS i Srbija su ujedinjene, a Kosovo podeljeno pri čemu sever pripada Srbiji.\nVanzemaljska aktivnost: Šta je ovaj ogromni savršeni heksagon na površini Saturna?\nRusi deo naoružanja i vojske vratili iz Sirije


Kineska Nova godina u Banjaluci\n25/01/2020 | 19:50 ⇒ 21:42 | Izvor: RTRS\nKineska Nova godina obilježena je u Banjaluci, u organizaciji Konfucijevog instituta.\nNovu godinu kineskom predsjedniku Si Đin Pingu čestitao je srpski član Predsjedništva BiH Milorad Dodik, sa željom da saradnja BiH i Kine bude dodatno konkretizovana na Samitu inicijative "Pojas i put", u aprilu.\nKineska Nova godina ili Praznik proljeća, u Banjaluci je obilježena programom, koji su u Kulturnom centru Banski dvor izveli polaznici Konfucijevog instituta Banjalučkog univerziteta, te studenti i učenici osnovnih i srednjih škola sa kojima Konfucijev institut sarađuje.\nProfesorka kineskog jezika na ovom institutu Gao Јang pojasnila je da se Kineska nova godina tradicionalno proslavlja u krugu porodice pri čemu se uživa u prazničkoj trpezi koju svi zajedno spreme. Važno je, dodala je, da se na vrata i zidove ispisuju dobre želje za ukućane i da se u crvenim kovertama djeci i unucima poklanja novac.\nOvim je obilježeno i dvije godine od osnivanja Konfucijevog instituta u Banjaluci.\nRektor Univerziteta u Banjaluci Radoslav Gajanin rekao je da ovaj institut prvi u Evropi po svojim aktivnostima, što je za pohvalu s obzirom da je i jedan od najmlađih.\nPrema njegovim riječima, kroz Institut približavaju se kultura, tradicija i običaji Kine i Srpske, a imao je i niz aktivnosti gdje se radilo na približavanju kulture dva naroda.\n- Ove godine imamo ambiziozne planove, najavili smo otvaranje Konfucijeve učionice u Gimnaziji, a mislim da ćemo uspjeti pokrenuti studijski program izučavanja kineskog jezika u okviru Filološkog fakulteta pri čemu imamo podršku institucija, Vlade, resornog ministarstva, predsjednika Republike - rekao je Gajanin.\nZamjenik gradonačenika Banjaluke Srđan Amidžić rekao je da su za Banjaluku od važnosti i obilježavanje dvije godine od osnivanja instituta i proslava Kineske nove godine, jer to govori da je dobar domaćin i da ima šta da ponudi, ali i da može graditi priteljstva sa značajnim ekonomijama i društvenim zajednicama, kao što je Kina.\nPraznik proljeća u Kini se tradicionalno obilježava u krugu porodice, uz bogatu prazničnu trpezu, koja simbolizuje zdravlje, izobilje i blagostanje u novoj godini.


Izbornu listu predala i Vojvođanska partija Igor Kurjački | Autonomija\nIzbornu listu predala i Vojvođanska partija Igor Kurjački\nPredstavnici „Vojvođanske partije – Igor Kurjački“ predali su danas Republičkoj izbornoj k…\nPredstavnici „Vojvođanske partije – Igor Kurjački“ predali su danas Republičkoj izbornoj komisiji (RIK) potpise građana koji podržavaju njihovu kandidaturu na predstojećim parlamentarnim izborima.\nPredsednik partije Igor Kurjački rekao je novinarima u Skupštini Srbije da su RIK-u predali „više od 10.000 potpisa“ i izrazio očekivanje da će njegova partija uspeti da pređe izborni cenzus.\nOn je dodao da Vojvođanska partija na republičkim izborima 11. maja računa na podršku birača iz Vojvodine.\nNa listi Vojvođanske partije nalazi se 150 kandidata.\nRIK je do sada proglasila 12 izbornih lista.\nRok za podnošenje izbornih lista za učestvovanje na parlamentarnim, pokrajinskim i lokalnim izborima ističe u petak, 25. aprila u ponoć, kada će biti zaključen i birački spisak.


Crna hronika – Strana 412 – Top Portal\nponedeljak 01 juna 2020 / 16:17\nOštetili sedam vozila u Mostaru\nKomentari su isključeni na Oštetili sedam vozila u Mostaru\nD.J. (19) i T.U. (19) uhapšeni su zbog sumnje da su oštetili više parkiranih vozila u Ulici hrvatske mladeži u Mostaru. Policijskoj stanici Mostar Centar prijavljeno je u subotu da…\nLavina u skijaškom centru usmrtila četiri osobe\nKomentari su isključeni na Lavina u skijaškom centru usmrtila četiri osobe\nNajmanje četiri osobe su poginule prilikom aktiviranja snježne lavine u istočnoj Francuskoj, javlja BBC. Nesreća se desila u francuskom skijaškom centru Tignes nedaleko od granice s Italijom. Lavina je zatrpala…\nKomentari su isključeni na Doboj: Nožem povrijedio policajca\nDOBOJ – Bogdan Blagojević /52/, porijeklom iz Vozuće, fizički je napao policajca u Doboju i nanio mu povrede nožem, potvrđno je Srni u Centru javne bezbjednosti Doboj. Napad se dogodio…\nEksplozija u Banja Luci\nKomentari su isključeni na Eksplozija u Banja Luci\nU banjalučkom naselju Lauš, u Karađorđevoj ulici, danas je došlo do eksplozije u kojoj je dvoje ljudi povrijeđeno. Marija Markanović, portparol CJB Banjaluka potvrdila je da došlo do eksplozije boce…\nLokomotiva kod Srebrenika usmrtila radnika Željeznica FBiH\nKomentari su isključeni na Lokomotiva kod Srebrenika usmrtila radnika Željeznica FBiH\nKod mjesta Uroža pokraj Srebrenika u četvrtak je došlo do nesreće u kojoj je smrtno stradala jedna osoba. „U 12:30 sati kod mjesta Uroža na pruzi Brčko – Banovići lokomotiva…\nMilaković uhapšen nakon 13 godina\nKomentari su isključeni na Milaković uhapšen nakon 13 godina\nPripadnici Granične policije BiH uhapsili su na sarajevskom aerodromu državljanina Srbije i BiH Slavišu Milakovića za kojim je raspisana potjernica zbog trgovine ljudima i poreske utaje, prenosi Birn. Milaković je…\nMostar: U alkoholizovanom stanju napao policajca\nKomentari su isključeni na Mostar: U alkoholizovanom stanju napao policajca\nPolicijski službenik Policijske stanice Mostar Centar fizički je napadnut u srijedu oko 22.50 sata tokom intervencije u Splitskoj ulici u Mostaru. Patrola policije u Splitskoj ulici zatekla je vozilo marke…


Ovim zakonom uređuju se plata, uvećana plata, naknada plate, naknada troškova i druga primanja službenika i nameštenika u organima autonomne pokrajine i jedinice lokalne samouprave, odnosno zaposlenih na koje se shodno primenjuju propisi kojima se uređuju prava i dužnosti iz radnog odnosa zaposlenih u organima autonomne pokrajine i jedinice lokalne samouprave.\nSlužbenik i nameštenik ostvaruje zaštitu prava na platu, naknade i druga primanja prema propisima kojima se uređuju prava i dužnosti zaposlenih u organima autonomne pokrajine i jedinice lokalne samouprave.\nII. PLATA SLUŽBENIKA I NAMEŠTENIKA\nOsnovna plata i minimalna zarada\nOsnovna plata službenika i nameštenika određuje se množenjem osnovice sa koeficijentom.\nSlužbenik i nameštenik ostvaruje pravo na isplatu minimalne zarade obračunate u skladu sa opštim propisima o radu.\nOsnovica za obračun i isplatu osnovne plate jedinstvena je za sve službenike i nameštenike u istoj autonomnoj pokrajini ili jedinici lokalne samouprave kojima se plata isplaćuje iz budžeta autonomne pokrajine, odnosno iz budžeta jedinice lokalne samouprave i ne može biti veća od osnovice koja je utvrđena zakonom o budžetu Republike Srbije za svaku budžetsku godinu.\nNadležni organ autonomne pokrajine, odnosno jedinice lokalne samouprave razmatra osnovicu samo u toku procesa pripreme budžeta za narednu budžetsku godinu i utvrđuje je odlukom o budžetu u skladu sa masom sredstava opredeljenom za obračun i isplatu plata, na način kojim se planira smanjenje ukupnih rashoda i čime se obezbeđuje dugoročna finansijska održivost i za šta se daje detaljno obrazloženje.\nU toku pripreme odluke o budžetu o predlogu visine osnovice nadležni organ pribavlja mišljenje socijalno–ekonomskog saveta osnovanog za teritoriju autonomne pokrajine – za autonomnu pokrajinu, odnosno socijalno–ekonomskog saveta osnovanog za teritoriju jedinice lokalne samouprave – za jedinicu lokalne samouprave.\nAko nije osnovan socijalno–ekonomski savet za odgovarajuću teritoriju, nadležni organ autonomne pokrajine i jedinice lokalne samouprave dužan je da o predlogu osnovice pribavi mišljenje Socijalno–ekonomskog saveta Republike Srbije, osim nadležnog organa jedinice lokalne samouprave na teritoriji autonomne pokrajine koji je dužan da pribavi mišljenje socijalno–ekonomskog saveta autonomne pokrajine, ako je navedeni savet osnovan.\nAko nadležni socijalno–ekonomski savet ne dostavi mišljenje u roku od 15 dana od dana prijema predloga osnovice, nadležni organ može da utvrdi osnovicu bez prethodno pribavljenog mišljenja.\nRadna mesta vrednuju se na osnovu kriterijuma složenosti poslova koji se na njima obavljaju, potrebne kompetentnosti za rad na tim poslovima, odgovornosti za rad i donošenje odluka u obavljanju poslova, autonomije u radu, zahtevane poslovne komunikacije i uslova rada i svrstavaju u odgovarajuće platne grupe i platne razrede.\nKriterijum složenosti poslova izražava se kroz merila: rešavanje problema, kreativnost i uticaj na organizacioni učinak, kriterijum kompetentnost kroz merila: obrazovanje, radno iskustvo, sposobnost i zahtevana dodatna znanja za rad na odgovarajućem radnom mestu, kriterijum odgovornosti kroz merila: odgovornosti za donošenje odluka, rukovođenje, finansijske odgovornosti, davanje saveta i mišljenja, kriterijum autonomija u radu se izražava kroz stepen samostalnosti, kriterijum poslovne komunikacije se izražava kroz zahtevani nivo kontakata za rad na odgovarajućem radnom mestu, dok rad noću i u smenama, okruženje i fizički napor određuju uslove rada.\nPlatne grupe, platni razredi i početni koeficijent zvanja\nPočetni koeficijent zvanja određuje se u rasponu vrednosti platnog razreda one platne grupe iz zakona kojim se uređuje sistem plata zaposlenih u javnom sektoru, u koja su primenom kriterijuma iz člana 7. ovog zakona svrstana radna mesta razvrstana u odgovarajuće zvanje i iznosi:\nKoeficijentom položaja izražava se vrednost svih zahteva za obavljanje poslova radnog mesta koje je određeno kao položaj.\nKoeficijent položaja određuje se u rasponu vrednosti platnog razreda one platne grupe iz zakona kojim se uređuje sistem plata zaposlenih u javnom sektoru, u koji je primenom kriterijuma i merila iz člana 7. ovog zakona svrstan odgovarajući položaj i iznosi:\nKoeficijente položaja iz stava 2. ovog člana ostvaruju i službenici koji su postavljeni za vršioca dužnosti službenika na položaju.\nPočetni koeficijent radnih mesta nameštenika određuje se u rasponu vrednosti platnog razreda one platne grupe iz zakona kojim se uređuje sistem plata zaposlenih u javnom sektoru, u koja su primenom kriterijuma iz člana 7. ovog zakona svrstana radna mesta.\nSvrstavanje radnih mesta nameštenika u platne grupe i platne razrede i određivanje početnog koeficijenta radnih mesta nameštenika utvrđuje se aktom Vlade.\nRešenjem, odnosno ugovorom o radu za nameštenike, licu koje zasniva radni odnos određuje se početni koeficijent zvanja u koje je razvrstano radno mesto čije poslove službenik obavlja, koeficijent položaja na koje je službenik na položaju postavljen ili početni koeficijent radnog mesta čije poslove nameštenik obavlja, a koji su određeni ovim zakonom, odnosno aktom Vlade.\nRešenje o određivanju koeficijenta za službenike obavezno sadrži i obrazložene razloge za određivanje većeg koeficijenta iz stava 2. ovog člana.\nVeći koeficijent iz stava 2. ovog člana ne može da se odredi službeniku na položaju.\nKoeficijent službenika prilikom preuzimanja\nAko se službenik preuzima na radno mesto koje je razvrstano u isto zvanje, određuje mu se koeficijent platnog razreda platne grupe koji je imao pre preuzimanja.\nAko se službenik preuzima na radno mesto koje je razvrstano u neposredno više zvanje, određuje mu se početni koeficijent zvanja u koju je svrstano to radno mesto.\nIzuzetno od stava 2. ovog člana, ako je početni koeficijent zvanja niži od koeficijenta koji je službenik imao pre preuzimanja, određuje mu se, u platnoj grupi u koju je svrstano više zvanje, koeficijent koji je imao do preuzimanja.\nAko se službenik preuzima na radno mesto koje je razvrstano u neposredno niže zvanje, određuje mu se početni koeficijent platnog razreda koji odgovara rednom broju platnog razreda koji je službenik imao pre preuzimanja, u platnoj grupi u koju je svrstano niže zvanje, odnosno najveći koeficijent u toj platnoj grupi, ako nema po rednom broju odgovarajućeg platnog razreda.\nSlužbeniku koji je trajno premešten na drugo odgovarajuće radno mesto određuje se koeficijent koji je imao do premeštaja.\nSlužbenik koji je privremeno premešten na drugo odgovarajuće radno mesto zadržava koeficijent koji je imao do premeštaja.\nKoeficijent službenika koji je premešten na drugo radno mesto sa napredovanjem\nSlužbeniku koji je premešten na radno mesto u neposredno višem zvanju određuje se platna grupa, platni razred i početni koeficijent zvanja u koje je razvrstano radno mesto na koje je premešten.\nIzuzetno od stava 1. ovog člana, ako je početni koeficijent zvanja niži od koeficijenta koji je službenik imao pre premeštaja, određuje mu se, u platnoj grupi u koju je svrstano neposredno više zvanje, koeficijent koji je imao do premeštaja.\nKoeficijent službenika koji je raspoređen, odnosno premešten na radno mesto u nižem zvanju\nSlužbeniku koji je, zbog donošenja novog ili promene pravilnika o unutrašnjem uređenju i sistematizaciji radnih mesta, uz svoju saglasnost, raspoređen, odnosno premešten na radno mesto koje je razvrstano u niže zvanje, određuje se početni koeficijent platnog razreda koji odgovara rednom broju platnog razreda koji je službenik imao pre raspoređivanja, odnosno premeštaja, u platnoj grupi u koju je svrstano niže zvanje, odnosno najveći koeficijent u toj platnoj grupi, ako nema po rednom broju odgovarajućeg platnog razreda.\nPrve godine posle raspoređivanja, odnosno premeštaja iz stava 1. ovog člana, koeficijent službenika uvećava se za 80% razlike između koeficijenta na radnom mestu s koga je raspoređen, odnosno premešten i koeficijenta na radnom mestu na koje je raspoređen odnosno premešten, u drugoj godini uvećava se za 50% te razlike, a u trećoj godini za 20% te razlike. Posle proteka treće godine od raspoređivanja, odnosno premeštaja službeniku prestaje pravo na uvećanje koeficijenta.\nSlužbenik koji je na svoj zahtev premešten, odnosno raspoređen na radno mesto koje je razvrstano u niže zvanje, nema pravo na uvećanje iz stava 2. ovog člana.\nKoeficijent službenika koji je sa položaja raspoređen na izvršilačko radno mesto\nSlužbeniku koji je sa položaja raspoređen na izvršilačko radno mesto zbog toga što je proteklo vreme na koje je postavljen, što je podneo ostavku na radno mesto službenika na položaju ili zato što je položaj ukinut određuje se krajnji koeficijent petog platnog razreda u platnoj grupi u koju je razvrstano izvršilačko radno mesto na koje je raspoređen.\nSlužbenik iz stava 1. ovog člana ima pravo i na uvećanje koeficijenta prema pravilima određenim u članu 15. stav 2. ovog zakona.\nVršilac dužnosti službenika na položaju nema pravo na uvećanje koeficijenta iz stava 1. ovog člana nakon prestanka statusa vršioca dužnosti.\nNamešteniku koji je trajno premešten, odnosno raspoređen na drugo radno mesto određuje se platna grupa, platni razred i početni koeficijent radnog mesta na koje je premešten, odnosno raspoređen.\nNameštenik koji je privremeno premešten na drugo radno mesto u skladu sa zakonom, zadržava koeficijent koji je imao do premeštaja.\nSlužbenicima koji rade na poslovima inspekcijskog i drugog nadzora ili kontrole rada, može se uvećati koeficijent do 20% svoje vrednosti, ako obavljaju poslove terenskog nadzora ili kontrole u neposrednom kontaktu sa subjektima nadzora ili kontrole, u zavisnosti od odgovornost za stanje u oblasti u kojoj se vrši nadzor ili kontrola.\nSlužbenicima koji rade na poslovima pripremi budžeta i sastavljanju završnog računa može se uvećati koeficijent do 20% svoje vrednosti, u zavisnosti od odgovornosti za izvršenje navedenih poslova.\nVisina korektivnog koeficijenta za poslove koji ispunjavaju uslove iz st. 1. i 2. ovog člana, u zavisnosti od stepena odgovornosti, određuju se aktom rukovodioca organa.\nNapredovanje službenika u istom zvanju\nSlužbenik na izvršilačkom radnom mestu ostvaruje pravo na napredovanje u istom zvanju po osnovu ostvarenih rezultata rada, shodnom primenom propisa koji se odnose na napredovanje državnih službenika, određivanjem većeg koeficijenta u platnoj grupi u koju je svrstano zvanje radnog mesta na koje je raspoređen.\nSlužbenik ostvaruje pravo na uvećanu platu za rukovođenje unutrašnjom organizacionom jedinicom, u visini od 10% svoje osnovne plate, ako neposredno rukovodi radom do 20 zaposlenih, odnosno u visini od 15% svoje osnovne plate ako neposredno rukovodi radom najmanje 20 zaposlenih.\nNameštenik ostvaruje pravo na uvećanu platu za rukovođenje unutrašnjom organizacionom jedinicom u skladu sa stavom 1. ovog člana, ako rukovođenje nije vrednovano prilikom određivanja početnog koeficijenta.\nUvećanu platu iz stava 1. ovog člana ne ostvaruje službenik, odnosno nameštenik koji je privremeno premešten na drugo radno mesto čiji opis ne sadrži rukovođenje unutrašnjom organizacionom jedinicom.\nAko po pismenom nalogu neposrednog rukovodioca službenik, odnosno nameštenik radi i poslove koji nisu u opisu njegovog radnog mesta u skladu sa zakonom, ima pravo na uvećanu plate za dodatno opterećenje.\nUvećana plata za dodatno opterećenje od najmanje 10 radnih dana mesečno iznosi 4% osnovne plate, odnosno 5% osnovne plate ako službenik, odnosno nameštenik zamenjuje rukovodioca unutrašnje jedinice.\nUvećanje plate za dodatno opterećenje od najmanje 20 radnih dana mesečno iznosi 8% osnovne plate, odnosno 10% osnovne plate ako službenik, odnosno nameštenik zamenjuje rukovodioca unutrašnje jedinice.\nSlužbenik, odnosno nameštenik ostvaruje pravo na uvećanu platu za rad noću, rad na dan praznika koji nije radni dan, prekovremeni rad, pripravnost i minuli rad primenom zakona kojim se uređuje sistem plata u javnom sektoru.\nIV. NAKNADA PLATE SLUŽBENIKA I NAMEŠTENIKA\nSlužbenik, odnosno nameštenik ostvaruje pravo na naknadu plate u skladu sa zakonom kojim se uređuje sistem plata u javnom sektoru.\nIzuzetno od stava 1. ovog člana, službenik na položaju koji je neraspoređen ostvaruje pravo na naknadu plate na način, u visini i za vreme utvrđeno propisima kojima se uređuju prava i dužnosti zaposlenih u organima autonomne pokrajine i jedinice lokalne samouprave.\nV. PRAVO NA NAKNADU TROŠKOVA I NA DRUGA PRIMANjA SLUŽBENIKA I NAMEŠTENIKA\nSlužbenik, odnosno nameštenik ostvaruje pravo na naknadu troškova prevoza za dolazak i odlazak sa rada (u daljem tekstu: naknada za prevoz) u visini cene prevozne karte u javnom saobraćaju, ako poslodavac nije obezbedio sopstveni prevoz.\nAko od mesta stanovanja do mesta rada ne postoji javni saobraćaj službenik, odnosno nameštenik ima pravo na naknadu troškova prevoza u visini cene mesečne pretplatne karte u javnom saobraćaju za sličnu najbližu relaciju za koju postoji javni prevoz, a na osnovu potvrde javnog prevoznika.\nU slučaju promene mesta stanovanja službenika, odnosno nameštenika nakon zasnivanja radnog odnosa, poslodavac nije u obavezi da naknadi uvećane troškove prevoza nastale promenom mesta stanovanja, osim ako navedena promena nije posledica premeštaja, odnosno raspoređivanja službenika, odnosno nameštenika na zahtev poslodavca zbog potrebe službe ili organizacije rada ili ako poslodavac prihvati naknadu uvećanih troškova.\nBliži uslovi za ostvarivanje prava na troškove prevoza uređuju se kolektivnim ugovorom, odnosno pravilnikom o radu.\nSlužbenik, odnosno nameštenik ostvaruje pravo na naknadu troškova za vreme provedeno na službenom putu u zemlji ili inostranstvu, za smeštaj i ishranu dok radi i boravi na terenu i na naknadu troškova koji su izazvani privremenim ili trajnim premeštajem u drugo mesto rada u skladu sa aktom Vlade, ako ostvarivanje navedenih prava nije obezbeđeno na drugačiji način.\nKolektivnim ugovorom, odnosno pravilnikom o radu može se, u skladu sa aktom Vlade, bliže urediti način ostvarivanja naknade troškove iz stava 1. ovog člana, kao i naknade drugih troškova koji proizilaze iz obavljanja poslova službenika, odnosno nameštenika u skladu sa obezbeđenim finansijskim sredstvima za te namene.\nSlužbenik, odnosno nameštenik ima pravo na naknadu troškova za ishranu u toku rada i regres za korišćenje godišnjeg odmora u skladu sa zakonom kojim se uređuje sistem plata u javnom sektoru.\nSlužbenik, odnosno nameštenik ostvaruje pravo na otpremninu zbog odlaska u penziju i otpremninu zbog toga što je utvrđen kao višak zaposlenih ili zbog prestanka radnog odnosa usled proteka roka u kojem je bio neraspoređen u skladu sa zakonom, u skladu sa aktom Vlade.\nKolektivnim ugovorom, odnosno pravilnikom o radu mogu da se utvrde i druga primanja službenika i nameštenika prema opštim propisima o radu.\nVI. BUDžETSKO OGRANIČENjE\nOsnovicu za utvrđivanje osnovne plate zaposlenih, nadležni organ autonomne pokrajine odnosno jedinice lokalne samouprave dužan je da odredi u okviru utvrđene mase sredstava za plate i budžetskog ograničenja za tekuću i naredne dve budžetske godine.\nU okviru budžetskog ograničenja, nadležni organ autonomne pokrajine odnosno jedinice lokalne samouprave dužan je da planira i ostvari sredstava za isplatu osnovne plate i uvećane plate, naknade troškova i drugih primanja.\nPre donošenja odluke iz stava 1. ovog člana, nadležni organ jedinice lokalne samouprave dužan je da pribavi pozitivno mišljenje ministarstva nadležnog za lokalnu samoupravu i ministrstva nadležnog za finansije.\nDo pribavljanja pozitivnog mišenja iz stava 3. ovog člana, nadležni organ jedinice lokalne samouprave ne može utvrditi osnivicu u iznosu većem od iznosa koji je utvrđen za prethodnu budžetsku godinu.\nUtvrđivanje osnovice u jedinicama lokalne samouprave za 2019. godinu\nOsnovica za obračun i isplatu plate zaposlenih u jedinicama lokalne samouprave za 2019. godinu mora biti utvrđena u iznosu koji, po mišljenju ministarstva nadležnog za finansije, odgovara utvrđenoj masi sredstava za plate i budžetskom ograničenju za 2019. godinu i naredne dve budžetske godine.\nDo donošenja akta Vlade kojim se uređuju troškovi iz člana 29. stav 1. ovog zakona i otpremnina iz člana 30. stav 1. ovog zakona, na službenike i nameštenike shodno se primenjuju propisi koji se odnose na naknade troškova državnih službenika i nameštenika.\nRešenja o platnoj grupi, platnom razredu i koeficijentu u skladu sa ovim zakonom doneće se do početka primene ovog zakona.\nRukovodilac organa može za najviše 10% ukupnog broja zaposlenih, odnosno najviše jednog zaposlenog u organima koji imaju manje od 10 zaposlenih, koji imaju značajno iskustvo u obavljanju poslova svog radnog mesta i koji posebnim znanjima doprinose unapređenju rada i kvalitetu obavljanja poslova na svom radnom mestu, da odredi koeficijent u rasponu do kraja četvrtog platnog razreda platne grupe u kojoj se nalazi njihovo radno mesto.\nOdređivanje koeficijenta iz stava 2. ovog člana ne odnosi se na službenike na položaju.\nKoeficijenti postavljenih lica\nSlužbenicima na izvršilačkom radnom mestu koji su imali status postavljenih lica do početka primene propisa kojima se uređuju prava i dužnosti zaposlenih u organima autonomne pokrajine i jedinice lokalne samouprave, rukovodilac organa može da odredi koeficijent u rasponu do kraja platne grupe u kojoj se nalazi početni koeficijent zvanja u koje je razvrstano njihovo radno mesto.\nSlužbenik iz stava 1. ovog člana ima pravo na uvećanje plate prema pravilima određenim u članu 15. stav 2. ovog zakona u odnosu na osnovnu platu koju je imao kao postavljeno lice.\nAko postavljena lica, koja su nastavila rad na radnom mestu koje postaje položaj do proteka vremena na koje su postavljeni, rukovodilac organa rasporedi na izvršilačko radno mesto zbog toga što nisu postavljena na položaj posle okončanja javnog konkursa imaju ista prava kao službenik kome je prestao rad na položaju zbog toga što je proteklo vreme na koje je postavljen ili zbog toga što je podneo ostavku ili zbog toga što je položaj ukinut.\nSlužbeniku, odnosno namešteniku čija bi osnovna plata primenom ovog zakona bila manja od zatečene plate na radnom mestu na koje je bio raspoređen, odnosno čije poslove obavlja na dan početka primene ovog zakona, utvrđene u skladu sa zakonom kojim se uređuje sistem plata u javnom sektoru na dan početka primene ovog zakona, zadržava pravo na platu koju je imao do početka primene ovog zakona dok njegova osnovna plata, primenom odredaba ovog zakona ne dostigne platu koju je imao.\nAko službenik, odnosno nameštenik koji je bio u radnom odnosu na dan početka primene ovog zakona, bude premešten, odnosno raspoređen na drugo radno mesto, zadržava zatečenu platu radnog mesta na koje je premešten, odnosno raspoređen na dan početka primene ovog zakona, sve dok njegova osnovna plata primenom odredaba ovog zakona ne dostigne zatečenu platu tog radnog mesta.\nNapredovanje službenika po osnovu ostvarenih rezultata rada u viši platni razred platne grupe u koju je razvrstano zvanje u kojem se obavljaju poslovi njegovog radnog mesta, počeće da se primenjuje od 2020. godine, na osnovu vrednovanja njegovog rada u 2018. i 2019. godini.\n1) Zakon o platama u državnim organima i javnim službama ("Službeni glasnik RS", br. 34/01, 62/06 - dr. zakon, 116/08 - dr. zakoni, 92/11, 99/11 - dr. zakon, 10/13, 55/13 i 99/14);\nOvaj zakon stupa na snagu osmog dana od dana objavljivanja u "Službenom glasniku Republike Srbije", a primenjuje se počev od 1. januara 2019. godine, izuzev odredaba čl. 34. i 39. ovog zakona koje se primenjuju od dana stupanja na snagu ovog zakona i čl. 21. i 24. ovog zakona koje se primenjuju od 1. januara 2020. godine.\nPlate, uvećanja plate, naknade plate kao i naknade troškova i drugih primanja, odnosno zarade zaposlenih u organima autonomne pokrajine i jedinice lokalne samouprave trenutno su uređene nizom zakonskih i podzakonskih propisa, a u pojedinim organizacijama i službama koje je osnovala autonomna pokrajina ili jedinica lokalne samouprave ova prava uređuju se opštim aktima same organizacije, u skladu sa opštim propisima o radu.\nZakonom o platama u državnim organima i javnim službama ("Službeni glasnik RS", br. 34/01, 62/06 - dr. zakon, 116/08 - dr. zakoni, 92/11, 99/11 - dr. zakon, 10/13, 55/13, 99/14 i 21/16 - dr. zakon) uređuje se način utvrđivanja plata, dodataka, naknada i ostalih primanja, između ostalih i zaposlenih lica u organima i organizacijama teritorijalne autonomije i lokalne samouprave.\nOsnovica za obračun i isplatu plata zaposlenih u organima teritorijalne autonomije i organima jedinice lokalne samouprave, koja se utvrđuje zaključkom Vlade, je 2.278,66 dinara.\nZakon o sistemu plata zaposlenih u javnom sektoru ("Službeni glasnik RS", br. 18/16 i 108/16), kao sistemski zakon na čijoj se normativnoj podlozi i prema izričitoj odredbi donose ovaj i drugi posebni zakoni, usvojen je u situaciji izrazite fragmentiranosti propisa o platama i zaradama u javnom sektoru. Takva situacija otvarala je niz dodatnih problema. Ključni od njih su problem upravljivosti, neujednačenosti, netransparentnosti i konačno nepravednosti dalje egzistencije takvog sistema. Postojanje posebnih pravnih pravila koja su važila za pojedine delove javnog sektora, vodilo je ka mogućnosti olake izmene tih pravila u interesu isključivo one grupe na koju se odnose, bez sagledavanje celine javnog sektora kao takvog. To je posledično dovelo do ogromnih razlika u visini plata za poslove koji se obavljaju pod istim ili sličnim uslovima, u zavisnosti od dela javnog sektora u kojem se ti poslovi vrše.\nUjednačenost sistema postiže se i kroz uvođenje jedinstvene osnovice za sve zaposlene čija se plata isplaćuje iz budžeta autonomne pokrajine, odnosno iz budžeta jedinice lokalne samouprave i koja se usvaja samo u postupku donošenja budžeta autonomne pokrajine i jedinice lokalne samouprave, na način propisan zakonom kojim se uređuje sistem plata u javnom sektoru.\nNa opisani način, a u okvirima jasno definisanih pravila sistemskog zakona, omogućava se da autonomna pokrajina i jedinica lokalne samouprave preuzmu odgovornost za sopstvenu ekonomsku održivost i dobro upravljanje, čime se postiže fleksibilnost i veća finasijska samostalnost i uvažavaju specifičnosti svakog pojedinog dela ovog sistema.\nDalje, na bazi opštih kriterijuma za vrednovanje poslova radnih mesta predviđenih Zakonom o sistemu plata zaposlenih u javnom sektoru, ujednačavanje sistema postiže se usvajanjem bližih merila za primenu kriterijuma za svrstavanje zvanja, položaja i radnih mesta u platne grupe i platne razrede. Primenom ovakvog sistema vrednovanja poslova, platne grupe, platni razredi i koeficijenti zvanja u koja su razvrstana radna mesta, položaja i radnih mesta nameštenika, određuju se na osnovu zakonom definisanih kriterijuma i merila za vrednovanje.\nBitna novina ovog zakona jeste ostavljanje prostora da se kvalitetan rad nagradi i kroz vrednovanje rezultata rada zaposlenih i određivanje većeg koeficijenta plate.\nUporedo sa osnovnim ciljem i razlogom za donošenje ovog zakona - postizanje ujednačenosti sistema, ovaj zakon omogućava otvorenost sistema prema stručnom kadru koji nije bio deo uprave, tako što ostavlja mogućnost da se zaposlenom koji poseduje prethodno radno iskustva i znanja određenog kvaliteta, odredi veći koeficijent od onog koji ostvaruje početnik u radu u upravi, u skladu sa pravilima datim u zakonu. Na ovaj način Predlog zakona stimuliše zapošljavanje kvalitetnih kadrova koji su se u prethodnom radnom iskustvu nalazili van sistema organa uprave, kako bi svojim specifičnim znanjima i iskustvom doprineli poboljšanju kvaliteta rada uprave.\nČlanom 1. utvrđen je predmet ovog zakona i propisano je da se njime uređuje plata, uvećanje plate, naknada plate, naknada troškova i drugih primanja službenika i nameštenika u organima autonomne pokrajine i jedinice lokalne samouprave, odnosno zaposlenih na koje se shodno primenjuju propisi kojima se uređuju prava i dužnosti iz radnog odnosa o zaposlenima u organima autonomne pokrajine i jedinice lokalne samouprave. Na ovaj način u isti pravni režim kada su u pitanju visine primanja stavljaju se i zaposleni u službama i organizacijama koje osnivaju nadležni organi AP i JLS prema posebnim propisima.\nČlanom 2. utvrđeni su rokovi za isplatu plate.\nČlanom 3. propisuje se ostvarivanja zaštite prava na platu, naknada i drugih primanja zaposlenih u organima autonomne pokrajine i jedinice lokalne samouprave, na način na koji zaposleni ostavruju zaštitu i drugih prava iz radnog odnosa.\nČlanom 4. propisuje se da se sredstva za platu, naknade i druga primanja obezbeđuju se u budžetu autonomne pokrajine i jednice lokalne samouprave u skladu sa budžetskim ograničenjem za tekuću i naredne dve budžetske godine, u postupku planiranja budžeta autonomne pokrajine i jednice lokalne samouprave.\nČlanom 5. predviđeno je da se osnovna plata službenika i nameštenika određuje množenjem osnovice sa koeficijentom, kao i da se minimalna zarada obračunava u skladu sa opštim propisima o radu.\nČlanom 6. propisano je da je osnovica za obračun i isplatu osnovne plate jedinstvena za sve službenike i nameštenike u istoj autonomnoj pokrajini ili jedinici lokalne samouprave čije se plate isplaćuju iz budžeta autonomne pokrajine, odnosno jedinice lokalne samouprave, te da ovako utvrđena osnovica ne može biti veća od osnovice koja je utvrđena zakonom o budžetu Republike Srbije za svaku budžetsku godinu. Naime, predviđeno je da se osnovica utvrđuje odlukom o budžetu za svaku budžetsku godinu, uz prethodno pribavljeno mišljenje socijalno-ekonomskog saveta osnovanog za teritoriju autonomne pokrajine - za autonomnu pokrajinu, odnosno socijalno-ekonomskog saveta osnovanog za teritoriju jedinice lokalne samouprave - za jedinicu lokalne samouprave. Osnovica se utvrđuje u skladu sa masom sredstava opredeljenom za obračun i isplatu plata, na način kojim se planira smanjenje ukupnih rashoda i čime se obezbeđuje dugoročna finansijska održivost i za šta se daje detaljno obrazloženje. Na predloženi način obezbeđuje se autonomnoj pokrajini i jedinici lokalne samouprave jedan viši stepen finansijske samostalnosti u planiranju sredstava za isplatu plate, time što će visina osnovice slediti finansijske mogućnosti autonomne pokrajine i jedinice lokalne samouprave, uz ograničenje predviđeno sistemskim zakonom samo u pogledu najvišeg iznosa. Time se ostvaruje cilj sistemskog zakona o platama, jer ograničenje visine osnovice doprinosi ujednačavanju sistema, ali se istovremeno uvažavaju specifičnosti u pogledu finansijskih mogućnosti pojedinih delova sistema. Takođe, na predloženi način obezbeđuju se uslovi da pojedini delovi podsistema javnog sektora preuzmu odgovornost za sopstvenu ekonomsku održivost i dobro upravljanje sredstvima budžeta kojima raspolažu.\nČlanom 7. propisana su bliža merila za primenu kriterijuma za svrstavanje zvanja, položaja i radnih mesta u platne grupe i platne razrede i opisan je način primene navedenih kriterijuma u postupku vrednovanja radnih mesta. Primena kriterijuma i merila vrši se ocenom njihove zastupljenosti u opisima poslova određenog radnog mesta i to tako što svaki kriterijum ostvaruje određeno procentualno učešće u ukupnoj vrednosti radnog mesta. Na ovaj način ostvaruje se ujednačenost u postupku određivanja početnih koeficijenata zvanja, koeficijenata položaja i radnih mesta nameštenika, a sprečava mogućnost nejednakog postupanja, čime se postiže veća upravljivost sistema. Kriterijumi za vrednovanje radnih mesta su složenost poslova koji se na njima obavljaju, potrebna kompetentnost za rad na tim poslovima, odgovornost za rad i donošenje odluka u obavljanju poslova, autonomija u radu, zahtevana poslovna komunikacija i uslovi rada. Odredbama člana 7. dodatno je precizirano da se u vrednovanju odgovornosti poslova koji se obavljaju na radnim mestima koja su razvrstana u zvanja ne uzima se u obzir merilo rukovođenja jer se rukovođenje vrednuje putem uvećanja plate.\nČl. 8. i 9. propisuju se početni koeficijenti zvanja i koeficijenti položaja koje ostvaruju i vršioci dužnosti lica na položaju, određeni primenom kriterujuma za svrstavanje zvanja, položaja i radnih mesta u platne grupe i platne razrede, čija su bliže merila propisana članom 7. ovog zakona. Naime, utvrđeni se početni koeficijent radnih mesta koja su razvrstana u zvanja i koeficijenti položaja u organima autonomne pokrajine, odnosno jedinice lokalne samouprave, a prema rasponima koeficijenata platnih grupa i platnih razreda utvrđenih sistemskim zakonom o platama.\nČlanom 10. predviđeno je da se početni koeficijent radnih mesta nameštenika, primenom kriterijuma čija su bliža merila propisana članom 7, određuje u rasponu vrednosti platnog razreda one platne grupe iz sistemskog zakona o platama u koju su svrstana ta radna mesta, a da se se konkretno svrstavanje radnih mesta nameštenika i određivanje početnog koeficijenta utvrđuje aktom Vlade.\nČlanom 11. propisano je da se koeficijent zaposlenog pri zasnivanju radnog odnosa određuje rešenjem za službenike, a za nameštenike se određuje ugovorom o radu. Stavom 2. istog člana predviđena je mogućnost određivanja koeficijenta pri zasnivanju radnog odnosa koji bi bio do dva platna razreda veći u odnosu na koeficijent platnog razreda platne grupe u koju je konkretno radno mesto, odnosno zvanje svrstano, a na osnovu posedovanja radnog iskustva određenog trajanja i posebnih znanja kojima zaposleni može da doprinese unapređenju rada i kvalitetu obavljanja poslova. Visina uvećanja koeficijenta uslovljena je kvalifikacijama i stručnošću zaposlenog u odnosu na poslove radnog mesta koje obavlja. Na opisani način omogućava se određivanje većeg početnog koeficijenta licima koja prvi put zasnivaju radni odnos u organima autonomne pokrajine i jedinice lokalne samouprave, a čije radno iskustvo i posedovanje određenog kvaliteta znanja opravdava takav tretman. Na taj način stimuliše se zapošljavanje kadrova koji se nalaze van javnog sektora, a koji mogu unaprediti proces rada u upravnim poslovima. Navedeno određivanje većeg koeficijenta, prema izričitoj odredbi, mora biti posebno obrazloženo u svakom konkretnom slučaju, čime se ograničava mogućnost zloupotrebe i izigravanja namere zakonodavca. Takođe, ovaj zakon onemogućava određivanje ovakvog većeg koeficijenta službeniku na položaju.\nU čl. 12-16. propisana su pravila za određivanje koeficijenta za obračun i isplatu plate službenika u organima autonomne pokrajine i jedinice lokalne samouprave prilikom preuzimanja, premeštaja na drugo odgovarajuće radno mesto, premeštaja na drugo radno mesto sa napredovanjem, premeštaja na radno mesto u nižem zvanju i koeficijenta službenika koji je sa položaja raspoređen, odnosno premešten na izvršilačko radno mesto vodeći se pri tome pravilom koje uvažava prethodni kvalitet rada zaposlenih.\nČlanom 17. propisuju se pravila za utvrđivanje koeficijenta nameštenika koji je premešten, odnosno raspoređen na drugo radno mesto, u smislu da se namešteniku koji je trajno premešten, odnosno raspoređen na drugo radno mesto određuje koeficijent radnog mesta na koje je premešten, odnosno raspoređen.\nČlanom 18. propisan je način određivanja koeficijenta za obračun i isplatu plate pripravnika. Naime, pripravniku se određuje koeficijent koji iznosi 80% koeficijenta zvanja u kojem se nalazi radno mesto na koje bi bio raspoređen posle pripravničkog staža, odnosno 80 % koeficijenta radnog mesta za koje je zaključio ugovor o radu.\nČlanom 19. propisan je korektivni koeficijent zbog posebnih uslova rada službenicima koji rade na poslovima ispekcijskog i drugog nadzora ili kontrole, ako obavljaju poslove terenskog nadzora ili kontrole u neposrednom kontaktu sa subjektima nadzora ili kontrole, u zavisnosti od odgovornosti za stanje u oblasti u kojoj se vrši nadzor ili kontrola. Navedenim odredbama predviđeno je da se može uvećati koeficijent do 20% svoje vrednosti - korektivni koeficijent. Oredbama stava 2. ovog člana propisano je da se i službenicima koji rade na poslovima pripreme budžeta i sastavljanju završnog računa, u zavisnosti od odgovornosti za izvršenje navedenih poslova, može uvećati koeficijent do 20% svoje vrednosti. Visina korektivnog koeficijenta za poslove koji ispunjavaju navedene uslove, u zavisnosti od stepena odgovornosti, određuju se internim aktom rukovodioca organa. Naime, Zakonom o sistemu plata zaposlenih u javnom sektoru data je mogućnost da se posebnim zakonom utvrde uslovi i okolnosti pod kojima se ostvaruje pravo na korektivni koeficijent, kao i njegova visina. Korektivni koeficijent se ostvaruje po osnovu stalnih uslova za obavljanje poslova ili drugih stalnih okolnosti koje se javljaju na poslovima odgovarajućeg radnog mesta, odnosno zvanja, a koji izuzetno nisu mogle da budu uzete u obzir pri vrednovanju poslova tih radnih mesta, odnosno zvanja.\nČlanom 20. propisano je da koeficijent za obračun i isplatu plate službenika i nameštenika određuje rukovodilac organa, odnosno lice ili telo koje je određeno posebnim propisom, dok koeficijent službenika na položaju određuje organ odnosno telo nadležno za njegovo postavljenje.\nČlanom 21. propisuje se shodna primena propisa koji se odnose na napredovanje državnih službenika, za napredovanje u istom zvanju službenika na izvršilačkom radnom mestu u autonomnoj pokrajini i jedinici lokalne samouprave, po osnovu ostvarenih rezultata rada. Naime, predviđeno je da se službeniku u autonomnoj pokrajini i jedinici lokalne samouprave, po osnovu ostvarenih rezultata rada, određuje veći koeficijenta u platnoj grupi u koju je svrstano zvanje radnog mesta na koje je službenik raspoređen.\nČl. 22. i 23. uređeni su specifični osnovi za određivanje uvećane plate službenika i nameštenika u organima autonomne pokrajine i jedinice lokalne samouprave koji nisu uređeni sistemskim zakonom, a to su uvećana plata za rukovođenje i uvećana plata za dodatno opterećenje na radu, dok je članom 24. propisano da nameštenik ostvaruje pravo na uvećanu platu po osnovu postignutih rezulatata rada shodnom primenom propisa koji se odnosi na uvećanje plate po osnovu rezultata rada nameštenika u državnim organima.\nČlanom 25. propisano je da zaposleni pravo na uvećanu plate za rad noću, rad na dan praznika koji nije radni dan, prekovremeni rad, pripravnost i minuli rad neposrednom primenom zakona kojim se uređuje sistem plata u javnom sektoru.\nČlanom 26. propisano je da se pravo na uvećanu platu utvrđuje rešenjem koje donosi rukovodilac organa ili lice određeno posebnim propisom, osim uvećanja po osnovu vremena provedenog u radnom odnosu koje je sastavni deo rešenja o koeficijentu.\nČlanom 27. predviđeno je da službenici odnosno nameštenici u organima autonomne pokrajine i jedinice lokalne samouprave ostvaruju pravo na naknadu plate u skladu sa zakonom kojim se uređuje sistem plata u javnom sektoru. Stavom 2. istog člana utvrđen je izuzetak koji se odnosi na službenike na položaju koji ostanu neraspoređeni, na taj način da ova lica ostvaruju pravo na naknadu plate na način, u visini i za vreme utvrđeno propisima kojima se uređuju prava i dužnosti iz radnog odnosa zaposlenih u organima autonomne pokrajine i jedinice lokalne samouprave. Naime, propisima kojima se uređuju prava i dužnosti iz radnog odnosa o zaposlenima u organima autonomne pokrajine i jedinice lokalne samouprave, definisano je da, ukoliko ne postoji radno mesto na koje može biti raspoređen, službenik na položaju ima pravo na naknadu plate u trajanju od tri meseca u visini koju je imao u vreme prestanka rada na položaju zbog proteka vremena na koje je postavljen ili zbog ukidanja položaja. Ovo pravo na naknadu plate može se izuzetno produžiti za još najviše tri meseca ukoliko u tom vremenu službenik na položaju stiče pravo na penziju. Pravo na naknadu plate prestaje i pre utvrđenog roka zasnivanjem radnog odnosa ili sticanjem prava na penziju prema propisima o penzijskom i invalidskom osiguranju.\nČl. 28. i 29. regulisana su prava na naknadu troškova službenika i nameštenika. Pored prava na naknadu troškova prevoza za dolazak i odlazak sa rada, čiji se bliži uslovi za ostvarivanje uređuju kolektivnim ugovorom odnosno pravilnikom o radu, službenik odnosno nameštenik ima pravo i na naknadu troškova za vreme provedeno na službenom putu u zemlji ili inostranstvu, za smeštaj i ishranu dok radi i boravi na terenu i na naknadu troškova koji su izazvani privremenim ili trajnim premeštajem u drugo mesto rada, u skladu sa aktom Vlade, ako ostvarivanje navedenih prava nije obezbeđeno na drugačiji način. Takođe, ovim zakonom data je mogućnost da se kolektivnim ugovorom, pored bližeg regulisanja načina ostvarivanja ovih prava, predvidi i mogućnost naknade drugih troškova koji proizilaze iz obavljanja poslova službenika i nameštenika, u skladu sa finansijskim sredstvima obezbeđenim za te namene, te da se naknada troškova za ishranu u toku rada i regres za korišćenje godišnjeg odmora ostvaruju u skladu sa odredbama zakona kojim se uređuje sistem plata u javnom sektoru.\nČlanom 30. uređena su prava na druga primanja zaposlenih, odosno utvrđeno je pravo službenika, odnosno nameštenika na otpremninu zbog odlaska u penziju, otpremninu zbog toga što je utvrđen kao višak zaposlenih ili prestanka radnog odnosa protekom roka u kom je bio neraspoređen, u skladu za zakonom. Ova prava će biti bliže uređena aktom Vlade, a ostavljena je mogućnost da kolektivnim ugovorom, odnosno pravilnikom o radu bude regulisano pravo zaposlenih i na druga primanja, prema opštim propisima o radu.\nČlanom 31. predviđeno je budžetsko ograničenje koje je nadležni organ autonomnoj i jedinici lokalne samouprave dužan da poštuje prikom utvrđivanja osnovice u postupku pripreme budžeta. Naime, nadležni organ autonomne pokrajine odnosno jedinice lokalne samouprave dužan je da osnovicu za isplatu osnovne plate zaposlenih odredi u skladu sa masom opredeljenih sredstava za plate u budžetu autonomne pokrajine i jedinice lokalne samouprave i budžetskim ograničenjem za tekuću i naredne dve budžetske godine Sredstva za isplatu osnovne plate i uvećane plate, naknade troškova i drugih primanja planiraju se i ostvaruju u okvirima postavljenog budžetskog organičenja. Stoga je neophodno pribaviti mišljenje ministarstva nadležnog za finasije i ministarstva nadležnog za lokalnu samoupravu. Na ovaj način se omogućava dostizanje višeg stepena ekonomske održivosti u cilju uspostavljanja održivog razvoja.\nČl. 32-42. propisan je prelazni režim i završne odredbe. Naime, članom 32. propisan je shodna primena propisa koji se odnose na naknade troškova državnih službenika i nameštenika, na naknadu troškova i drugih primanja službenika i nameštenika u organima autonomne pokrajine i jedinice lokalne samouprave, a do donošenja odgovarajućeg akta Vlade.\nČlanom 37. uređeno je privremeno zadržavanje zatečene plate dok osnovna plata određena primenom pravila ovog zakona ne dostigne visinu plate koju je službenik odnosno nameštenik imao pre početka njegove primene. Stavom 2. ovog člana predviđeno je da u slučaju da službenik ili nameštenik, koji je bio u radnom odnosu na dan početka primene ovog zakona, bude premešten odnosno raspoređen na drugo radno mesto, isti zadržava zatečenu platu radnog mesta na koje je premešten odnosno raspoređen na dan početka primene ovog zakona, sve dok ne dostigne zatečenu platu tog radnog mesta. Na propisani način stvaraju se uslovi da u momentu početka primene ovog zakona, a u slučaju premeštaja, odnosno raspoređivanja na drugo radno mesto, službenik odnosno nameštenik zadržava platu radnog mesta na koje je premešten odnosno raspoređen.\nDonošenje Zakona o platama službenika i nameštenika u organima, autonomne pokrajine i jedinice lokalne samouprave neće imati efekte na povećanje troškova za plate zaposlenih u ovom delu javnog sektora tokom 2018. godine, imajući u vidu da se obračun i isplata plata po odredbama ovog zakona vrši počevši od plate ostvarene za januar 2019. godine. Zakonom je predviđeno privremeno zadržavanje zatečene plate, sve dok postepenim prilagođavanjem visina osnovne plate obračunata po odredbama ovog zakona ne dostigne iznos plate koju je zaposleni imao pre početka njegove primene, što ukazuje da primena odredbi ovog zakona neće dovesti do porasta izdataka za plate na ovom nivou. Uvođenje korektivnog koefcijenta zbog posebnih uslova rada službenicima koji rade na poslovima ispekcijskog i drugog nadzora ili kontrole, ako obavljaju poslove terenskog nadzora ili kontrole u neposrednom kontaktu sa subjektima nadzora ili kontrole, kao i službenicima koji rade na poslovima pripreme budžeta i sastavljanju završnog računa, neće imati efekta na povećanje sredstava za ove namene u budžetu autonomne pokrajine odnosno u budžetu jedinice lokalne samouprave. Naime, u postojećim propisima kojima se uređuju plate zaposlenih u autonomnoj pokrajini odnosno jedinici lokalne samouprave ova lica ostvaruju pravo na uvećanje koeficijenta za obavljanje ovih poslova (koordiniranje najsloženije aktivnosti - najviše do 10%, za rad na pripremi i izvršenju budžeta ili finansijskog plana, vođenju poslovnih knjiga i sastavljanju računovodstvenih izveštaja - najviše do 10%, za poslove komunalnog policajca - najviše do 10% i za na poslove budžetske inspekcije - najviše do 10%).\nPrimena odredaba ovog zakona koje se odnose na pravo na platu, naknadu plate, uvećanu platu, naknadu troškova i druga primanja zaposlenih zavisiće od visine osnovice koja je direktno uslovljena masom sredstava opredeljenih u tu svrhu budžetom autonomne pokrajine, odnosno jedinice lokalne samouprave. Tako utvrđena osnovica ne može biti viša od republičke, utvrđene prema zakonu kojim se uređuje sistem plata zaposlenih u javnom sektoru. Na ovaj način omogućava se poštovanje fiskalnih ograničenja i budžetskih sredstava.\nDonošenje ovog zakona po hitnom postupku predlaže se zbog toga što bi nedonošenje ovog zakona po hitnom postupku moglo da prouzrokuje štetne posledice po rad organa i organizacija. Donošenje ovog zakona po hitnom postupku neophodno je zbog potrebe blagovremenog planiranja budžetskih sredstava neophodnih za njegovu primenu, kako bi se naredni budžetski proces pripremio u skladu sa efektima koji nastaju izvršenjem odredbi ovog zakona, kao i za blagovremeno planiranje i pripremu svih akata poslodavaca koji su neophodni za sprovođenje ovog zakona.\nImajući u vidu da su plate zaposlenih u autonomnoj pokrajini i jedinici lokalne samouprave uređene većim brojem propisa različite pravne snage, te da ne postoji jedinstvena osnovica za obračun i isplatu plata zaposlenih, ovaj zakon treba da reši problem upravljivosti, nedostataka efektivne kontrole, odsustva transparentnosti i nepravičnosti dalje egzistencije ovakvog stanja, sledeći ciljeve postavljene Zakonom o sistemu plata zaposlenih u javnom sektoru na čijoj se normativnoj osnovi donosi.\nNaime, plate i zarade zaposlenih u organima autonomne pokrajine i jedinice lokalne samouprave trenutno su uređene nizom zakonskih i podzakonskih propisa, a u pojedinim organizacijama i službama koje je osnovala autonomna pokrajina ili jedinica lokalne samouprave ova prava uređuju se opštim aktima same organizacije, u skladu sa opštim propisima o radu.\nZakonom o platama u državnim organima i javnim službama ("Službeni glasnik RS", br. 34/01, 62/06 - dr. zakon, 116/08 - dr. zakon, 92/11, 99/11 - dr. zakon, 10/13, 55/13, 99/14 i 21/16 - dr. zakon) uređuje se način utvrđivanja plata, dodataka, naknada i ostalih primanja, između ostalih i zaposlenih lica u organima i organizacijama teritorijalne autonomije i lokalne samouprave.\nNa zaposlene u organima jedinica lokalne samouprave i autonomne pokrajine primenjuje se i Uredba o koeficijentima za obračun i isplatu plata imenovanih i postavljenih lica i zaposlenih u državnim organima ("Službeni glasnik RSˮ, br. 44/08 - prečišćen tekst i 2/12). Raspon koeficijenata za ove zaposlene kreće se od 6,40 do 10,77 i mogu biti uvećani po osnovu složenosti i odgovornosti poslova za dodatni koeficijent i to za: 1,05 do 16,80 u organima teritorijalne autonomije i organima grada Beograda; 1,00 do 12,60 u organima gradova; 0,53 do 8,40 u organima opština.\nOsnovica za obračun i isplatu plata zaposlenih u organima teritorijalne autonomije i jedinice lokalne samouprave, koja se utvrđuje zaključkom Vlade, je 2.278,66 dinara.\nZakon o sistemu plata zaposlenih u javnom sektoru utvrdio je opšte smernice za uspostavljanje ujednačenog i finansijski održivog sistema finansiranja plata zaposlenih u javnom sektoru, predvidevši istovremeno obavezu da se način ostvarenja prava utvrđenih tim zakonom bliže uredi kroz donošenje posebnih propisa za odgovarajuće delove javnog sektora.\nAkcionim planom za sprovođenje Strategije reforme javne uprave utvrđena je mera 2.1 "Uspostavljanje usklađenog sistema radnih odnosa i plata u javnoj upravi na temelju načela transparentnosti i pravičnosti" koja za rezultat ima uspostavljen transparentan i pravičan sistem plata u javnoj upravi (rezultat 2.1.2.). Aktivnosti za ostvarivanje ovog rezultata su: priprema i utvrđivanje predloga zakona o platama u javnoj upravi i izmena i dopuna posebnih zakona za sprovođenje zakona o platama, uz konsultacije sa javnošću.\nDonošenjem ovog zakona postižu se sledeći konkretni ciljevi: realizacija prava utvrđenih sistemskim zakonom kroz regulisanje visine i načina ostvarivanja plate i drugih primanja zaposlenih u ovom delu javnog sektora, na jedinstven i transparentan način; unapređenje mehanizma kontrole i transparentnosti u načinu ostvarenja utvrđenih prava; omogućavanje pojedinačnim delovima podsistema da preuzmu odgovornost za sopstvenu ekonomsku održivost i dobro upravljanje, mogućnost uporedne analize plata u pojedinačnim delovima javnog sektora na nivou autonomne pokrajine i jedinice lokalne samouprave i lakše sprovođenje kontrole nad promenama u svim delovima podsistema. Istovremeno, regulisanjem određenih instituta, Zakon omogućava fleksibilnost, sprečavajući na taj način da jedan od osnovnih ciljeva (postizanje ujednačenosti) posledično ne izazove nepotrebnu rigidnost pravnih pravila.\nUtvrđivanjem jedinstvene osnovice za obračun i isplatu osnovne plate službenika i nameštenika u istoj autonomnoj pokrajini ili jedinici lokalne samouprave kojima se plata isplaćuje iz budžeta autonomne pokrajine ili budžeta jednice lokalne samouprave i koja ne može biti veća od osnovice koja je utvrđena zakonom o budžetu Republike Srbije za svaku budžetsku godinu, propisivanjem bližih merila za primenu kriterijuma za svrstavanje zvanja, položaja i radnih mesta u platne grupe i platne razrede, regulisanjem koeficijenata položaja i početnih koeficijenata zvanja kao i propisivanjem preciznih instrukcija na osnovu kojih će se vršiti svrstavanje radnih mesta nameštenika i određivanje početnog koeficijenta, uspostaviće se transparentniji, uporediviji i kontrolisaniji sistem ostvarenja plate i drugih primanja zaposlenih u ovom delu javnog sektora.\nImajući u vidu da se ovaj zakon donosi na normativnoj podlozi i prema izričitoj odredbi Zakona o sistemu plata zaposlenih u javnom sektoru, ne postoje druge mogućnosti za rešavanje problema.\nZakon o sistemu plata zaposlenih u javnom sektoru u prelaznim i završnim odredbama regulisao je obavezu donošenja posebnih zakona kojima će biti uređen način ostvarenja prava utvrđenih tim zakonom. Ovim zakonom postavljeni su temelji celovitog reformskog procesa postojećeg sistema plata, a sa ciljem eliminisanja nedostatka transparentnosti, neujednačenosti, neupravljivosti i konačno nepravičnosti dalje egzistencije takvog sistema.\nPrilikom donošenja Zakona o sistemu plata zaposlenih u javnom sektoru kao opcije ponuđene za rešavanje problema navedene su tri opcije: centralizovani sistem, polu-centralizovani sistem sa jačim oblikom centralizacije i usvojeni polu-centralizovani sistem sa jačim oblikom decentralizacije.\nPrednosti donošenja Zakona o sistemu plata sa predviđenim institutima (polu-centralizovan sistem sa jačim oblikom decentralizacije) bile su njegova izvodljivost, imajući u vidu veoma kratke rokove za uređivanje sistema postavljene Programom Vlade, kao i njegova postepena implementacija kroz posebne zakone, čime se ne dovode u pitanje institucionalni i administrativni kapaciteti u toku postupka. Ovaj polu-centralizovan sistem zasniva se na tome da se sistemskim zakonom utvrđuju osnovna i zajednička prava za ceo javni sektor, kao i osnovni principi i načela, i jedna platna lestvica sa rasponima platnih grupa i platnih razreda. Decentralizacija se zasniva na tome da će se posebnim zakonima utvrđivati: pojedina prava specifična za pojedine delove sistema, merila i način vrednovanja radnih mesta, kriterijumi i merila rezultata rada.\nPrvi u nizu posebnih zakona je upravo Zakon o platama službenika i nameštenika u organima autonomne pokrajine i jedinice lokalne samouprave. Njegovo usvajanje predstavlja nastavak započetih reformskih procesa kroz realizaciju ideja i osnovnih instituta predviđenih sistemskim zakonom, pri tom ne odstupajući od pristupa rešavanju problema prihvaćenog sistemskim zakonom. Na bazi polu-centralizovanog sistema sa jačim oblikom decentralizacije, ovaj zakon razrađuje prava utvrđena sistemskim zakonom. Takođe, u segmentima gde specifičnost podsistema nije mogla biti prepoznata na nivou opštih normi sistemskog zakona, ovaj zakon inicijalno reguliše određena prava, kao npr. specifične osnove za uvećanu platu.\nOvaj zakon će uticati na službenike i nameštenike u organima autonomne pokrajine i jedinice lokalne samouprave, odnosno na zaposlene na koje se shodno primenjuju propisi kojima se uređuju prava i dužnosti iz radnog odnosa o zaposlenima u organima autonomne pokrajine i jedinice lokalne samouprave.\nPredložena rešenja omogućavaju da radna mesta u ovom podsistemu budu vrednovana na pravičniji način. Zakon o sistemu plata zaposlenih u javnom sektoru utvrdio je opšte kriterijume za vrednovanje poslova radnih mesta i opšte opise platnih grupa, dok se ovim zakonom propisuju bliža merila za primenu kriterijuma za svrstavanje zvanja, položaja i radnih mesta nameštenika u platne grupe i platne razrede. Primenom navedenih kriterijuma obezbeđuje se da koeficijenti zvanja, položaja i radnih mesta nameštenika budu određeni na osnovu jasno definisanih pravila, koja ne ostavljaju prostora nejednakom postupanju u istim situacijama. Time se postiže sprovođenje principa jednaka plata za jednak rad kod istog poslodavca, što će doprineti da se smanje visoki rashodi za zaposlene u pojedinačnim delovima ovog podsistema, kao posledica neadekvatnog sistema plata i nagrađivanja zaposlenih. Visina osnovice pratiće finansijske mogućnosti autonomne pokrajine i jedinice lokalne samouprave i jedinstvena je za sve službenike i nameštenike u istoj autonomnoj pokrajini ili jedinici lokalne samouprave kojima se plata isplaćuje iz budžeta autonomne pokrajine ili budžeta jednice lokalne samouprave.\nKompletiranje procesa započetog Zakonom o sistemu plata zaposlenih u javnom sektoru za ovaj podsistem postiže se regulisanjem: posebnih osnova za uvećanu platu; bližih merila za primenu kriterijuma za vrednovanje radnih mesta, određivanje početnih koeficijenata zvanja i koeficijenata položaja, kao i uslova za napredovanje; zadržavanje zatečene plate uz određivanje načina usaglašavanja zatečene plate sa visinom plate utvrđene prema novom sistemu, a koje usaglašavanje mora biti prilagođeno mogućnostima budžeta iz kog se finansiraju plate zaposlenih.\nNema troškova koje će primena Zakona izazvati kod građana i privrede, malih i srednjih preduzeća.\nPrimena ovog zakona neće imati efekte na povećanje troškova za plate zaposlenih u ovom delu javnog sektora tokom 2018. godine, imajući u vidu da zakon počinje da se primenjuje počev od 1. januara 2019. Takođe, članom 31. propisano je budžetsko ograničenje: "osnovicu za isplatu osnovne plate zaposlenih, nadležni organ autonomne pokrajine odnosno jedinice lokalne samouprave dužan je da odredi u okviru utvrđene mase sredstava za plate i budžetskog ograničenja za tekuću i naredne dve budžetske godine. U okviru budžetskog ograničenja, nadležni organ autonomne pokrajine odnosno jedinice lokalne samouprave dužan je da planira i ostvari sredstava za isplatu osnovne plate i uvećane plate, naknade troškova i drugih primanja.ˮ Dakle, navedena prava moraju se planirati i ostvariti u okviru budžetskog ograničenja, tako da primena zakona neće dovesti do povećanja tih troškova.\nU pogledu elemenata za obračun osnovne plate zaposlenih u organima autonomne pokrajine i jedinice lokalne samouprave, zatečeno stanje u pogledu osnovnice i koeficijenata je takvo da se osnovica utvrđuje zaključkom Vlade dok su koeficijenti utvrđeni podzakonskim aktom - uredbom.\nNaime, na zaposlene u organima autonomne pokrajine i jedinice lokalne samouprave primenjuje se Uredba o koeficijentima za obračun i isplatu plata imenovanih i postavljenih lica i zaposlenih u državnim organima ("Službeni glasnik RSˮ, br. 44/08 - prečišćen tekst i 2/12). Raspon koeficijenata za ove zaposlene kreće se od 6,40 do 10,77 i mogu biti uvećani po osnovu složenosti i odgovornosti poslova za dodatni koeficijent i to za: 1,05 do 16,80 u organima teritorijalne autonomije i organima grada Beograda; 1,00 do 12,60 u organima gradova; 0,53 do 8,40 u organima opština. Osnovica za obračun i isplatu plata zaposlenih u organima teritorijalne autonomije i jedinice lokalne samouprave, koja se utvrđuje zaključkom Vlade, iznosi 2.278,66 dinara.\nIzmenama i dopunama Zakona o sistemu plata zaposlenih u javnom sektoru, kao sistemskim zakonom u ovoj oblasti, predložena je izmena matrice koeficijenata, imajući u vidu da se potreba zadržavanja visokog stručnog kadra u javnom sektoru, čiji je nedostatak sve primetniji u poslovima od opšteg interesa (zdravstvo, prosveta i dr) sagledala i kroz mogućnost da se promeni izražena kompresija plata u javnom sektoru, odnosno mali raspon između operativnih radnih mesta koja zahtevaju visok nivo ekspertize i stručnosti i onih operativnih radnih mesta koja se odnose na obavljanje jednostavnih ili umereno složenih poslova. Ključne promene koje revizija matrice donosi odnose se na izraženije vrednovanje viših nivoa stručnosti u sistemu, veću mogućnost napredovanja najboljih zaposlenih - a naročito onih sa višim nivoima stručnosti, i smanjivanje uočene kompresije plata, koja je i bila prepoznata kao jedno od ključnih ograničenja, kako postojeće matrice, tako i prethodnog sistema. Takođe, zadržavanje visokog nivoa stručnosti sagledana je u mogućnosti približavanja i izjednačavanja vrednosti tih poslova sa najznačajnijim rukovodećim poslovima kojima se ostvaruju strateški ciljevi u javnom sektoru.\nIzmena matrice koeficijenata za obračun i isplatu plata zaposlenih u javnom sektoru uslovila je potrebu revizije početnih koeficijenata zvanja i koeficijenata položaja službenika u organima autonomne pokrajine i jedinice lokalne samouprave na predloženi način.\nOdređivanje početnog koeficijenta zvanja i koeficijenata položaja, koji se novim tekstom ovog zakona revidiraju u skladu sa predloženom izmenom matrice koeficijenata sistemskog zakona, zasnovano je na razvrstavanju zvanja i položaja u platne grupe i platne razrede. Prilikom razvrstavanja primenjena je metodologije vrednovanja radnih mesta u javnom sektoru, koja je bliže pojašnjena članom 7. Svrstavanje radnih mesta, primenom kriterijuma iz člana 7, vrši se vodeći računa o uslovi za obavljanje poslova u odgovarajućem zvanju koji su propisani Zakonom o zaposlenima u autonomnim pokrajinama i jedinicama lokalne samouprave ("Službeni glasnik RSˮ, broj 21/16) i podzakonskim propisima donetim za izvršenje ovog zakona, na osnovu opisa poslova iz akata o sistematizaciji radnih mesta, kao i radne verzije kataloga zvanja službenika u autonomnoj pokrajini i jedinici lokalne samouprave, u skladu sa ograničenjima utvrđenim Zakonom o sistemu plata zaposlenih u javnom sektoru ("Službeni glasnik RSˮ, br. 18/16 i 108/16) u pogledu opisa platnih grupa. Dakle, određivanju početnog koeficijenta službenika prethodilo je vrednovanje poslova koji se obavljaju u odgovarajućim zvanjima i razvrstvanje u platne grupe i platne razrede.\nOvaj zakon omogućava otvorenost sistema prema stručnom kadru koji nije bio deo uprave, tako što ostavlja mogućnost da se zaposlenom koji poseduje prethodno radno iskustva i znanja određenog kvaliteta, odredi veći koeficijent od onog koji ostvaruje početnik u radu u upravi, u skladu sa pravilima datim u zakonu. Na ovaj način zakon stimuliše zapošljavanje kvalitetnih kadrova van sistema organa uprave, kako bi svojim specifičnim znanjima i iskustvom doprineli poboljšanju kvaliteta rada. Članom 11. propisano je da lice koje ima radno iskustvo na poslovima radnog mesta na kojima zasniva radni odnos u trajanju od najmanje deset godina i posebna znanja kojima može da doprinese unapređenju rada i kvalitetu obavljanja poslova na svom radnom mestu, može da se odredi veći koeficijent u rasponu do dva platna razreda u odnosu na platni razred početnog koeficijenta. Dakle, zakonom se ostavlja mogućnost određivanja ovakvog "uvećanjaˮ početnog koeficijenta do dva platna razreda. Takođe, članom 33. propisuje se da rukovodilac organa može za najviše 10% ukupnog broja zaposlenih, odnosno najviše jednog zaposlenog u organima koji imaju manje od 10 zaposlenih, koji imaju značajno iskustvo u obavljanju poslova svog radnog mesta i koji posebnim znanjima doprinose unapređenju rada i kvalitetu obavljanja poslova na svom radnom mestu, da odredi koeficijent u rasponu do kraja četvrtog platnog razreda platne grupe u kojoj se nalazi njihovo radno mesto, imajući u vidu koeficijent koji bi zaposleni sa takvim radnim iskustvom i kvalitetom rada ostvario kroz napredovanje, kao i zbog ostavljanja mogućnosti za dalje napredovanje tog zaposlenog kroz platne razrede na osnovu vrednovanja rezultata rada.\nOdredbom člana 19. kojom je propisan korektivni koeficijent, isti se utvrđuje za zaposlene koji su i do sad imali pravo na uvećanje koeficijenta. Naime, u postojećim propisima kojima se uređuju plate zaposlenih u autonomnoj pokrajini odnosno jedinici lokalne samouprave ova lica ostvaruju pravo na uvećanje koeficijenta za obavljanje ovih poslova (koordiniranje najsloženije aktivnosti - najviše do 10%, za rad na pripremi i izvršenju budžeta ili finansijskog plana, vođenju poslovnih knjiga i sastavljanju računovodstvenih izveštaja - najviše do 10%, za poslove komunalnog policajca - najviše do 10% i za poslove budžetske inspekcije - najviše do 10%). Navedena uvećanja propisana su članom 5. Uredbe o koeficijentima za obračun i isplatu plata imenovanih i postavljenih lica i zaposlenih u državnim organima. Odredbom člana 19. sada se ostavlja mogućnost uvećanja koeficijenta za dve kategorije poslova (terenski nadzor i kontrola i priprema budžeta i sastavljanje završnog računa), ako je to u skladu sa budžetskim ograničenjem. Dakle, članom 19. daje se samo mogućnost uvećanja koeficijenta do 20%, a ta mogućnost uslovljena je mogućnostima budžeta autonomne pokrajine i jedinice lokalne samouprave. Ostvarivanje prava na korektivni koeficijent ne iziskuje nove troškove jer se primenom navedenih odredaba ne sme prekoračiti budžetski okvir za ove namene.\nImajući u vidu da se ovaj zakon donosi prema instrukciji Zakona o sistemu plata zaposlenih u javnom sektoru, to nije bilo razlike u pogledu odabrane opcije za rešavanje problema iz sistemskog zakona. Ta opcija, koja predstavlja postepeno uređivanje sistema, omogućava da se kontroliše masa sredstava za plate zaposlenih, kako u javnom sektoru kao celini, tako i u pojedinim podsistemima, tako da donošenje ovog propisa ne dovodi do uvećanja ove mase, a prelazak na primenu je postepen u zavisnosti od fiskalne konsolidacije i finansijskih mogućnosti. Naime, predviđeno je da zaposleni zadržava zatečenu platu, odnosno platu koju je imao na dan početka primene ovog zakona, ako bi osnovna plata obračunata prema odredbama ovog zakona bila manja, sve dok njegova osnovna plata, primenom odredaba ovog zakona, ne dostigne platu koju je imao.\nU odnosu na postojeći sistem, odnosno zatečeno stanje u kojem je izražena fragmentacija propisa, odnosno gde su elementi za određivanje osnovne plate sadržani u nizu zakona i podzakonskih akata, ovim zakonom se na jedistven način određuju osnovica i koeficijenti, uvećana plata i druga primanja. Koeficijenti su određeni primenom metodoligije, odnosno kriterijuma koji su propisani Zakonom o sistemu plata zaposlenih u javnom sektoru i bližih merila za primenu tih kriterijuma koja su propisana u ovom zakonu (član 7). Objašnjenje postupka vrednovanja dato je u okviru odgovora pod prethodnom tačkom Analize.\nČlanom 21. uređuje se napredovanje službenika u istom zvanju. Navedenom odredbom propisano je da službenik na izvršilačkom radnom mestu ostvaruje pravo na napredovanje u istom zvanju po osnovu ostvarenih rezultata rada shodnom primenom propisa koji se odnose na napredovanje državnih službenika određivanjem većeg koeficijenta u platnoj grupi u koju je svrstano zvanje radnog mesta na koje je raspoređen. Zakonom o platama državnih službenika i nameštenika u članu 16. propisana su pravila o napredovanju državnih službenika u viši platni razred, dok su Uredbom o ocenjivanju državnih službenika uređena merila za ocenjivanje i postupak ocenjivanja državnih službenika u svim državnim organima.\nPropisivanjem odredbe o budžetskom ograničenju omogućava se kontrola mase sredstava koja se izdvaja za plate zaposlenih ― ta sredstva se moraju planirati i ostvariti u skladu sa budžetskim ograničenjem za tekuću i dve naredne budžetske godine. Propisivanjem pravila o zadržavanju zatečene plate obezbeđuje se da prelazak na primenu bude postepen u zavisnosti od fiskalne konsolidacije i finansijskih mogućnosti, tako da primena zakona ne dovodi do uvećanja mase koja se izdvaja za plate zaposlenih.\nČlanom 6. propisano je da je osnovica za obračun i isplatu osnovne plate jedinstvena za sve službenike i nameštenike u istoj autonomnoj pokrajini ili jedinici lokalne samouprave kojima se plata isplaćuje iz budžeta autonomne pokrajine, odnosno iz budžeta jedinice lokalne samouprave i ne može biti veća od osnovice koja je utvrđena zakonom o budžetu Republike Srbije za svaku budžetsku godinu. Dakle, osnovica sledi finansijske mogućnosti autonomne pokrajine i jedinice lokalne samouprave. Takođe, članom 31. propisano je da osnovicu za isplatu osnovne plate zaposlenih, nadležni organ autonomne pokrajine odnosno jedinice lokalne samouprave dužan je da odredi u okviru utvrđene mase sredstava za plate i budžetskog ograničenja za tekuću i naredne dve budžetske godine. U okviru budžetskog ograničenja, nadležni organ autonomne pokrajine odnosno jedinice lokalne samouprave dužan je da planira i ostvari sredstava za isplatu osnovne plate i uvećane plate, naknade troškova i drugih primanja. Na opisani način omogućava se da autonomna pokrajina i jedinica lokalne samouprave preuzme odgovornost za sopstvenu ekonomsku održivost i dobro upravljanje budžetskim sredstvima.\nZakonskim rešenjima stimuliše se efikasniji rad uprave, jer se ustanovljavaju pravila napredovanja službenika na osnovu vrednovanja rezultata rada. Zakonom su utvrđeni samo početni koeficijenti, a vrednovanjem rezultata rada, shodnom primenom pravila koja se odnose na napredovanje državnih službenika, omogućava se dalje horizontalno napredovanje po platnim razredima i na taj način stimuliše kvalitetniji rad. Takođe, sa mogućnošću uvećanja početnog koeficijenta licima koja su se nalazila van uprave a koja svojim znanjima i iskustvu mogu doprineti povećanju kvaliteta rada, stimuliše se zapošljavanje kvalitetnih kadrova.\nZakon nema uticaja na stvaranje novih privrednih subjekata i tržišnu konkurenciju.\nZainteresovane strane su imale priliku da iznesu svoje stavove kroz javnu raspravu o Nacrtu zakona o platama zaposlenih u organima, organizacijama i službama autonomne pokrajine i jedinice lokalne samouprave koja je sprovedena u periodu od 17. novembra do 7. decembra 2016. godine.\nU organizaciji Sindikata uprave Srbije dana 02. decembra 2016. godine, u prostorijama Sindikata u Beogradu, održana je rasprava.\nZa vreme trajanja javne rasprave tekst Nacrta zakona sa obrazloženjem bio je postavljen na sajtu Ministarstva državne uprave i lokalne samouprave, www.mduls.gov.rs, i na portalu e-uprave. Predlozi, sugestije, inicijative i komentari učesnika u javnoj raspravi prikupljani su elektronskim putem na adresu: sistemplata@mduls.gov.rs, kao i pisanim putem na adresu Ministarstva državne uprave i lokalne samouprave, Beograd, Birčaninova br. 6, sa naznakom: "Za javnu raspravu o Nacrtu zakona o platama zaposlenih u organima, organizacijama i službama autonomne pokrajine i jedinice lokalne samoupraveˮ.\nTokom okruglog stola povodom javne rasprave o Nacrtu zakona, koji je organizovan u prostorijama Sindikata, najčešće primedbe odnosile su se na pitanje regulisanje korektivnog koeficijenta odnosno uvećane plate za interne revizore i inspektore, kao i visinu osnovice.\nNisu uvažene ni primedbe u pogledu visine osnovice, jer se izjednačavanjem koeficijenata omogućava eliminisanje nejednakih plata, dok visina osnovice, u skladu sa smernicama sistemskog zakona, treba da prati finansijske mogućnosti autononomne pokrajine i jedinice lokalne samouprave. Za utvrđivanje visine osnovice postavljen je objektivni kriterijum―masa sredstava koja je u budžetu autonomne pokrajine i jedinice lokalne samouprave opredeljena za plate, čime se ceo koncept usmerava na ove podsisteme da oni svojom organizacijom posla i troškova u pogledu plata stvore prostor u masi sredstava za plate u pogledu povećanja osnovice.\nPrednost novog koncepta (isti koeficijenti, a osnovica prema mogućnostima podsistema) je u tome što se na ovaj način omogućava povećanje efikasnosti rada uprave i raspolaganja troškovima. Taj zadatak "u rukama" je same jedinice lokalne samouprave, kao poslodavca, a jedino poslodavac može da donosi odluke koje se odnose na organizaciju posla i posledično na troškove po pitanju plata. Dakle, jedino poslodavac može da donese odluku o visini osnovice u skladu sa raspoloživim finansijskim sredstvima i prostorom kojim raspolaže.\nNapominjemo da su primedbe i sugestije koje su se odnosile na utvrđivanje korektivnog koeficijenta zbog posebnih uslova rada službenicima koji rade na poslovima ispekcijskog i drugog nadzora ili kontrole, ako obavljaju poslove terenskog nadzora ili kontrole u neposrednom kontaktu sa subjektima nadzora ili kontrole, kao i službenicima koji rade na poslovima pripreme budžeta i sastavljanju završnog računa, podnete od strane Mreže inspektora Srbije, kao i pojedinačne predstavke podnete od strane potpredsednika Sindikata komunalne policije Beograd od 13.10.2017. godine, prihvaćene i uvršćene u tekst nacrta zakona.\nTokom trajanja javne rasprave istaknuta je i primedba u pogledu regulisanja uvećane plate za rukovođenje, odnosno da je na ovaj način izvršeno dvostruko vrednovanje za službenike na položaju. Navedena primedba nije uvažena iz razloga što je članom 25. stav 1. Zakona o sistemu plata zaposlenih u javnom sektoru predviđeno da državni službenici na položaju, odnosno službenici na položaju u organima autonomne pokrajine i jedinice lokalne samouprave i funkcioneri, nemaju pravo na uvećanje plate za rukovođenje. Imajući u vidu da je na navedeni način sistemskim zakonom regulisano ograničenje prava na uvećanje plate, a da je ovaj nacrt deo iste pravne celine i kreće se u okvirima postavljenim sistemskim zakonom, norma člana 25. Zakona o sistemu plata zaposlenih u javnom sektoru primenjuje se i za službenike na položaju u organima autonomne pokrajine i jedinice lokalne samouprave.\nKako bi se ostvarili razlozi za donošenje zakona, mere koje će biti preduzete jesu:\n- donošenje akta Vlade kojim će biti izvršeno svrstavanje radnih mesta nameštenika u platne grupe i platne razrede i određivanje početnog koeficijenta radnih mesta nameštenika, a koji će sadržati radna mesta nameštenika, opise tih radnih mesta i zahteve za njihovo obavljanje. Donošenje ovog akta planirano je do početka primene Zakona;\n- donošenje akta Vlade kojim će biti bliže regulisano pravo na naknadu troškova za vreme provedeno na službenom putu u zemlji ili inostranstvu, za smeštaj i ishranu tokom rada i boravka na terenu i naknada troškova koji su izazvani privremenim ili trajnim premeštajem u drugo mesto rada i donošenje akta Vlade kojim će biti bliže uređeno pravo na otpremninu zbog odlaska u penziju, otpremninu zaposlenom koji je višak zaposlenih ili otpremninu zbog prestanka radnog odnosa usled proteka roka u kojem je zaposleni bio nerspoređen. Donošenje ovih akata planirano je do početka primene Zakona.


Turski eksperti o operaciji u Afrinu: Pobeda Damaska je pobeda Ankare - Sputnjik Srbija\n08:13 23.01.2018 (osveženo 08:20 23.01.2018) Preuzmite kraći link\nKako javlja turski portal „Haberturk“, za prvih 48 sati operacije koju vode turska vojska i odredi Slobodne sirijske armije, za 7,5 km je pomerena linija od tursko-sirijske granice, što govori o tome da se napredovanje turskih snaga i saveznika sprovodi značajno brže nego što je prvenstveno bilo planirano.\nPrema saopštenjima lokalnog kanala NTV, i jutros se nastavio prodor turskih snaga i Slobodne sirijske armije na sever, zapad i istok Afrina, i povremeno se može čuti artiljerijska paljba.\nTurski eksperti za Sputnjik komentarišu operaciju u Afrinu, njene ciljeve, zadatke, etape i moguće posledice za region. Osim navedenog, stručnjaci prave paralele i navode razlike između operacija „Štit Eufrata“ i aktuelne „Maslinove grančice“.\nPo mišljenju političkog analitičara Metehana Demira, ove dve operacije bi trebalo posmatrati u istom kontekstu. Ističući da se obe operacije dopunjuju i da su usmerene protiv Radničke partije Kurdistana i Partije demokratskog saveza, Demir je izjavio:\n„Cilj operacije u Afrinu jeste da se osujeti formiranje kurdske države i da se uništi izvor terorističke opasnosti u vidu napada na Tursku, kao i povratak ovih teritorija njenim zakonskim vlasnicima. Razlika između aktuelne operacije i prethodne ’Štit Eufrata‘ je tek u obimu vojnih dejstava“.\nNaglašavajući da će se sledeća faza operacije verovatno sprovoditi u Manbidžu, Demir je objasnio:\n„Iz političke perspektive, Manbidž predstavlja mesto gde se ponajviše razilaze stavovi Amerike i Rusije. Iako se ranije govorilo da ’Rusija neće vršiti koordinaciju u vazdušnom prostoru‘, mi smo ipak na licu mesta svedoci da sada Rusija i Turska sarađuju. Osim toga, u periodu kada postoji sve više napetosti između Rusije i SAD, Moskva je zauzela poziciju koja je bliža Ankari“.\nIstičući da se u Siriji odvija veoma brza promena odnosa snaga, kao i rušenje i stvaranje starih i novih saveza, Demir je dodao da:\n„U ovom regionu oni igrači koji su započeli vojnu operaciju mogu se suočiti sa određenim kontramerama. Pretpostavljam da tokom operacije u Afrinu mogu biti preduzeti koraci koji bi trebalo da uplaše Tursku, da pokušaju da je ometu u sprovođenju strategije koju ona ima u ovom regionu. Zato mislim da moramo biti spremni na sve“.\nTurski politikolog Volkan Ozdemir je, odgovarajući na pitanje kakve mere mogu preduzeti Oružane snage Turske ako kurdski odredi predaju Afrin sirijskoj vojsci, rekao:\n„Cilj operacije turskih vazdušnih snaga je ’čišćenje granice od terorističkih elemenata‘. Ako Afrin ili Ildib u narednom periodu pređu pod kontrolu sirijske vlade, to će značiti da je operacija uspela. S obzirom na to da je konačni cilj obezbeđivanje teritorijalne celovitosti Sirije, to će biti korak ka pobedi Damaska. A pobeda Damaska je pobeda Ankare“.\nOzdemir zaključuje da operaciju u Ankari ne bi trebalo komentarisati samo na osnovu izjava diplomatskog karaktera:\n„Smatram da je ova operacija označila početak faze faktičkog pomirenja Ankare i Damaska“.\nAfrin, Kurdi, Sirija, Turska


Crnogorskom ministru nije sporno skandiranje OVK - 05.03.2019, Sputnik Srbija\nSlavlje koalicije „Albanski forum“ u Tuzima, s albanskim i zastavama takozvane oslobodilačke vojske Kosova, te poklicima UČK i ukrštenim šakama u obliku... 05.03.2019, Sputnik Srbija\n22:46 05.03.2019 (Osveženo: 03:52 26.08.2021)\nSlavlje koalicije „Albanski forum“ u Tuzima, s albanskim i zastavama takozvane oslobodilačke vojske Kosova, te poklicima UČK i ukrštenim šakama u obliku albanskog orla, izazvalo je burne reakcije u crnogorskoj javnosti. Ipak, ministar za ljudska i manjinska prava Mehmed Zenka u postizbornoj ikonografiji iz Tuza ne vidi ništa sporno.\nU prvoj reakciji nakon izborne noći, ministar Zenka je za TVCG prokomentarisao slavlje u Tuzima.\n„Albanska zastava je normalna stvar kod albanskih partija, jer na kraju krajeva Albanci smo. Šta ste očekivali, kakve će se zastave tu upotrebiti. Upravo zbog toga što je Crna Gora građanska država, dozvoljena je upotreba albanskih zastava“, rekao je Zenka.\nZenka takođe ne vidi ništa sporno ni u skandiranju „oslobodilačkoj vojsci Kosova“, jer tu nema ništa protiv države Crne Gore.\n„Jednostavno, veličale su se albanske vrednosti, ništa više. Ipak je to veče pobede i euforija je takva, ali tu apsolutno nema ništa što bi vređalo nekoga ili vrednosti koje ima“, objasnio je Zenka.


- Ovdje je danas dvanaest političkih subjekata okupljenih s idejom da promijene loše predstavljanje Hrvata u BiH i da Hrvatima u BiH ponude mogućnost promjene politike koja 20 godina ne rješava ni nacionalne probleme, ni probleme hrvatskog čovjeka, ni probleme BiH - kazao je Cvitanović na konferenciji za novinare.\n- To je najlegitimniji kandidat s najširom potporom za člana Predsjedništva BiH iz reda hrvatskog naroda i kao takva će biti izabrana 7. listopada 2018. godine - ustvrdio je Cvitanović.\nGovoreći o političkim pitanjima koja tište BiH, predsjednik HDZ-a 1990 dotaknuo se sutrašnje sjednice Doma naroda FBiH, kazavši kako će na toj sjednici pet najvećih političkih stranaka s političkim sjedištem u Sarajevu ponovo poslati poruku Hrvatima u BiH "da većina svojim rukama može pokazati nadmoć nad manjinom" i da će "još jednom pokušati rušiti ustavne temelje BiH".\n- Nije dobro to što rade, što će na silu izglasovati zakon o izbornim jedinicama, što derogiraju državu BiH u koju se najviše kunu i to neće proći - ocijenio je Cvitanović.\n- Poruka s današnjeg sastanka hrvatskom narodu u BiH je da smo zatomili sve međusobne razlike i dogovorili se o zajedničkom nastupu na izborima da ponudimo narodu mogućnost da bira želi li nastavak politike koja 20 godina u dogovoru s politikama bošnjačkog i srpskog naroda drži zarobljene i hrvatski narod i sve ostale narode u BiH ili želi potpunu promjenu političkog smjera. Ja jamčim da ljudi okupljeni u ovoj koaliciji nude takvu politiku u predstavljanju Hrvata u BiH - poručio je Cvitanović.


Izgubljeni svetovi srpskog filma fantastike | Jovan Ristić, Dragan Jovićević\nAutor: Jovan Ristić, Dragan Jovićević\nISBN broj: 978-86-7227-089-1\nPregleda (30 dana / ukupno): 13 / 1290\nKnjiga sadrži istoriju fantastike u srpskom i jugoslovenskom filmu, počev od nemog filma „Faun“ Ernesta Bošnjaka (1924), preko ostvarenja kao što su "Čudotvorni mač" Vojislava Nanovića (1950), "Leptirica" Đorđa Kadijevića (1973), "Lijepe žene prolaze kroz grad" Želimira Žilnika (1986), "Sabirni centar" Gorana Markovića (1989), "Sveto mesto" Đorđa Kadijevića (1990), "TT Sindrom" Dejana Zečevića (2002) i "Šejtanov ratnik" (2006), do prvog srpskog 3D filma „Peti leptir“ Milorada Milinkovića (2014).\nKnjiga donosi i detaljan pregled kratkometražnih i srednjometražnih filmova u svim žanrovima fantastike (čista fantastika, naučna fantastika, horor fantastika, epska fantastika) koji su nastali u Srbiji od 1990. do 2014. godine.\nRadi rasvetljavanja društvenopolitičke, kulturne i ekonomske klime u kojoj su srpski filmovi fantastike nastajali, autori su intervjuisali petnaestak režisera, scenarista, producenata, majstora za specijalne efekte, animatora i filmskih arhivista. Među njima su: Đorđe Kadijević, Dejan Zečević, Mladen Đorđević, Stevan Filipović, Branislav Jević, Dinko Tucaković, Borislav Stanojević, Zoran Stefanović, Petar Grujičić, Milan Konjević, Miroslav Lakobrija, Milan Todorović, Aleksa Gajić, Nenad Bekvalac, Nebojša Nenadić i Damir Romanov.


General-major Goran Zeković predao je danas, u prisustvu ministra odbrane Aleksandra Vulina i rektora Univerziteta odbrane general-majora Mladena Vurune, dužnost novoimenovanom načelniku Vojne akademije pukovniku Miroslav Talijanu u Vojnoj akademiji.\nObraćajući se okupljenima, ministar Vulin je istakao da emocije ili iskazivanje emocija nisu svojstveni vojnicima, ali da smo danas imali prilike da ih vidimo i da ih čujemo, zato što emocije govore kako se doživljava ova visokoškolska ustanova, govore sa koliko ljubavi poštovanja i strasti se ona vodi i u njoj se radi, živi i školuje.\n– Želim da se zahvalim generalu Zekoviću na godinama čestite, časne i uspešne službe, na životu posvećenom odbrani ove zemlje i pripremama za odbranu ove zemlje, na životu dostojanstvenog i čestitog vojnika, koji ima šta da ostavi iza sebe– istakao je ministar Vulin, dodajući da iza generala Zekovića ostaju rezultati zbog kojih ga svi cene i poštuju.\n– Njegov zadatak je da ovoj visokoj i časnoj instituciji omogući da raste, da napreduje, da se prilagođava vremenu. Ništa ne počinje od nas, ništa nije počelo danas. Sve što smo radili, radili smo tako što smo bili oslonjeni na one pre nas, i pokušavali, što je mera našeg uspeha, da unapredimo ono što su činili oni pre nas, a da ostanemo dostojni onih koji će tek koračati i koji će se osloniti na nas. Ništa ne počinje od nas i samo tako možemo da koračamo dalje, osećajući vrednost i veličinu zemlje, naroda i institucije za koju radimo i kojoj pripadamo – naglasio je ministar odbrane.\n– Istorija Srbije je istorija borbe za slobodu, ratova i priprema za ratove. Zato ovaj visoki dom, zato ova važna institucija, zato ova voljena institucija u našoj vojsci i našem narodu služi kao naša večita priprema i večita opomena za borbu za slobodu–rekao je ministar Vulin dodavši da sloboda, koja je razlog postojanja našeg naroda, nije nešto što se jednom dobija i nikada više ne gubi.\nOn je naglasio da je samo svakodnevni život posvećen borbi za slobodu uspešan i ispunjen život, a narod koji može da razume da živi u neslobodi nije narod koji se upisuje u istoriju.\nRektor Univerziteta odbrane general-major Mladen Vuruna naglasio je da je tokom trogodišnje službe generala Zekovića na mestu načelnika Vojne akademije ta visokoškolska ustanova uradila mnogo toga – osnovala Srednju stručnu vojnu školu, unapredila Centar za simulacije i učenje na daljinu i akreditovala sve studijske programe na svim nivoima vojnog školovanja i usavršavanja.\n– Tokom tog perioda Vojna akademija imala je priliku da njome komanduje čovek bogatog znanja i vojničkog iskustva – rekao je general Vuruna, ističući da je reč o vrhunskom profesionalcu koji je uvek bio posvećen poslu.\nNa funkciji načelnika Vojne akademije, rekao je on, naslediće ga pukovnik Talijan, oficir koji je stasao u Vojnoj akademiji i Školi nacionalne odbrane. Na osnovu svih njegovih dosadašnjih rezultata, naveo je general Vuruna, siguran je da pukovnik Talijan neće samo uspešno komandovati i rukovoditi Vojnom akademijom, već će u nju uneti i vrednost više.\nObraćajući se okupljenima, general Zeković je istakao da mu je bila čast da rukovodi ustanovom kakva je Vojna akademija. On je istakao da su iza njega rezultati koji su plod timskog rada svih zaposlenih u toj ustanovi.\n– Vojna akademija i Škola nacionalne odbrane danas imaju 17 katedri, a takvo bogatstvo nema ni jedan univerzitet u Srbiji, rekao je on ističući da to treba negovati i unapređivati i u budućnosti.\nPukovnik Talijan istakao je da nova dužnost za njega predstavlja zadovoljstvo, jer dolazi na čelo ustanove na kojoj se školovao i koja mu je omogućila da ostvari svoj san i postane oficir.\n– Istovremeno, osećam i zebnju zbog velikog izazova pred kojim se nalazimo, a to je potreba da Vojnu akademiju, koja uspešno ostvaruje svoju misiju više od dva veka, ne samo održimo, već je u organizacionom i funkcionalnom pogledu unapredimo i razvijemo –rekao je novopostavljeni načelnik Vojne akademije, ističući da se u tome mora početi potpunim promišljanjem iskustva iz prošlosti i kritičkom analizom stvarnosti.\nDanašnja primopredaja bila je prilika da general Vuruna uruči generalu Zekoviću Plaketu Univerziteta odbrane za doprinos razvoju vojnog obrazovanja.\nPukovnik Talijan, koji je Ukazom predsednika Srbije Aleksandra Vučića nedavno postavljen na tu dužnost, bio je na čelu Škole nacionalne odbrane, a general Zeković, nakon više od tri decenije vojne službe, odlazi u penziju.


FALSIFIKOVAO VIŠE OD 28.000 EVRA: A kada su mu prišli srpski policajci uradio je nešto što niko nije OČEKIVAO! (FOTO) | Telegraf - Najnovije vesti\n22. mart 2016 | 13:47\nFALSIFIKOVAO VIŠE OD 28.000 EVRA: A kada su mu prišli srpski policajci uradio je nešto što niko nije OČEKIVAO! (FOTO)\nZbog postojanja osnova sumnje da je izvršio ovo krivično delo, uhapšen je R. I. (62) iz Loznice\nOsumnjičenom je određeno policijsko zadržavanje, nakon čega će, uz krivičnu prijavu, biti sproveden nadležnom višem javnom tužiocu.\nOVO JE TRENUTNO NAJOMRAŽENIJI ČOVEK NA SVETU: Telefonira i prolazi pored čoveka koji leži povređen na aerodromu u Briselu (FOTO)\nIzvadio NOŽ, pa nasred ulice pretio čoveku da će ga UBITI ako mu ne da - 500 evra!\nUŽAS USRED SRBIJE: Ponudio devojčici (13) pomorandžu, pa je UHVATIO ZA ZADNJICU!\nNavala na auto-škole: Zbog novih pravila, ogromne gužve\nKreće akcija zaštite pčela od trovanja opasnim matarijama, biće velike kazne\nTagovi: Falsifikovanje novca, MUP, Novčanice, Smederevo\nZeljko 22.03.2016 14:42\nMala Penzija , pa je bio prinudjen da radi s one strane Zakona , on je sitna ribica hvatajte Velike Igrace\nDr. za rock and roll 22.03.2016 14:36\nZato u kulturnim zemljama nema pravo koristiti neku drugu valutu osim valute te zemelje( eu je valuta vecina clanica eu i tu se ne moze koristiti neka druga valuta u legalnoj prodaju. ) Hocu da kazem da se strana valuta menja samo u bankama i ne sme upotrebiti kao sredstvo placanja. Da je tako i kod nas falsifikovani euro bi imao istu vrednost kao prasina na ulici i isto tako bio upotrebljiv legalno.\nGoran 22.03.2016 14:21\nPokušao da ukloni dokaze? Stvarno neočekivano!!!


Митрополит црногорско-приморски Јоаникије управо је устоличен у Цетињском манастиру, сходно ранијој одлуци Светог Синода Српске православне цркве.\nУ трон митрополита увео га је патријарх српски господин Порфирије.\nУстоличењу се, подсјетимо, противила група од пар стотина екстремиста и хулигана које су предводили Веселин Вељовић, иначе савјетник предсједника Црне Горе- и посланици опозиционе Демократске партије социјалиста.\nВељовић је у међувремену лишен слободе, сходно захтјеву премијера Здравка Кривокапића.\nRadovan: Bogu hvala. Zakucan je i poslednji ekser u mrtvacki sanduk Mila Djukanovica.\n05.09.2021 10:12 Podijeli\n47 24 Podijeli\nE jes vala dostojanstveno!!!!\nE jes vala dostojanstveno!!!! : Ko moze jutros da se raduje kad na televiziji gleda ovakve snimke? Cemu da se raduje iko ko voli svoju zemlju? Pokrili i zastitili mitropolita, a ne tako davno patrijarh Pavle se vozio autobusom. I vi cete sad meni reci da je ovo dostojanstvo, a drzava je podeljena. Ovo danas je kao da se nevesta na silu uda, ma ugura i ako domacini te kuce misle da nije za njihovu kucu. Bojim se da se za par meseci ne porodi pa podmetne kukavicje jaje, pa za par godina Crnom Gorom umesto sokola pocnu da se mnoze kukavice. One iste iste kukavice sto nad Srbijom seju propast decenijama. Sramno je danas biti Pravoslavac u zemlji gde se popovi bave politikom, kunu i proklinju al ne znaju da nauce prvo sebe a onda narod, da deo kletve ostaje onome koji kune. Na vasu zalost Bog ne nosi mantiju vec pravedno sve posmatra, i dok je jednog u Crnoj Gori koji iskreno voli svoju zemlju, i za istu se u dusi moli, ono sto su naumili i cemu bi se radovali, nece se desiti.\n05.09.2021 11:16 Podijeli\n41 51 Podijeli\nAca : DOSTOJAN!!!\n05.09.2021 11:31 Podijeli\n52 34 Podijeli\nZa Aca: Pa koliko je dostojan toliko je i ovo dostojanstveno!!!!! Naoružani do zuba u slobodnoj zemlji ponosno naroda.\n05.09.2021 12:46 Podijeli\nSara: Dusa place,narod klice za spuz spremni..".Predsjednice"\n05.09.2021 15:53 Podijeli\nMontenegro 4 över\nMontenegro 4 över : 💓🇲🇪🏩🇲🇪💓🏩👋👋👋\n05.09.2021 16:04 Podijeli\nRoki: A dje je miljo da nije u sumu hahahaha\n05.09.2021 17:19 Podijeli\n31 16 Podijeli\n05.09.2021 20:52 Podijeli\nrolls royce: Kad "srpski svet" poželi tuđu zemlju, prvo šalje popove, pa topove i na kraju lopove.\n06.09.2021 09:09 Podijeli\n06.09.2021 11:00 Podijeli\nNjegoseva CG: Raduje se svak normalan,osim ustaske bolesne sake jada zadojene mrznjom.\n06.09.2021 11:03 Podijeli\nZa Rolls royca: A kad se probudi svest kod ljudi koji sve to pre nisu primerci ali, ali sad dobro vide, onda shvate zasto se sve kroz istoriju desavalo kako se desavalo, i da je ono proročanstvo da ce svi stati pod krusku izgleda istina. Zato Srpski narode dok vam i kruske nije unistio, dok vam svu omladinu nije zagadio, pobio,i samleo, ocistite Srbiju od Vucic kuge dok vas jos ima, a Crnogorci ce onu Njegosevu mnogo je macku govedja glava uvek imati na umu.\n06.09.2021 11:29 Podijeli\nPRIZREN U SNOVIMA\nPRIZREN U SNOVIMA: Ima li neko normalan iz te veliko srpske redakcije pa da mi odgovori kolko to im Srba ,posrbica i domacih izdaica u CG ima vas 30% pa kako se onda raduje cijela Crna gora i ko je sacica mi ostali ili vi de pitajte Miska mozda ce on nesto pametno reci ka po obicaju.\n06.09.2021 14:22 Podijeli\nAlfa : Dostojan\n06.09.2021 14:39 Podijeli\nBastro St Bar: Nije mi jasno ko se od normalnih ljudi veseli ovom mravojedu\n06.09.2021 17:09 Podijeli\nDzoni za basra\nDzoni za basra: Pstttt ....stvaramo SRPSKI SVET💪\n06.09.2021 19:08 Podijeli\nZa Dzonija: 😂😂😂😂😂😂😂😂😂😂😂😂E sto me nasmeja, za pod krusku 😂😂😂😂😂\n06.09.2021 20:26 Podijeli


BLAGOSLOV ZA SINAGOGU - Glas Podrinja\nU SUSRET MUZEJU ŠABAČKIH JEVREJA\nBLAGOSLOV ZA SINAGOGU\nNa ulazu u šabačku Sinagogu, prvi put posle 1941. godine, u ponedeljak je postavljena mezuza, sa ručno ispisanom molitvom na hebrejskom jeziku. Mezuzu je iz Izraela doneo i na dovratak Sinagoge postavio potomak poslednjeg šabačkog Jevrejina koji je preživeo Holokaust, Haima Avramovića.\n- Po verskom običaju, mezuza se postavlja ne samo na ulazu u hram, nego na ulaz svake kuće. To je molitva koja daje blagoslov onima koji žive, kao i onima koji dolaze u kuću. Ne postoji nijedna jevrejska kuća koja nema mezuzu, a posebno Sinagoga, rekao je Predrag Koen Avramović, koji je doneo na poklon i Toru, kipe i hanukiju, osmokraki svećnjak koji se koristi u vreme Hanuke.\nProšle godine, Grad je otkupio Sinagogu, a na radionicama “Kultura sećanja ““ u susret Muzeju šabačkih Jevreja“, urađen je projekat.\n- Protekle nedelje smo dobili građevinsku dozvolu. Duga je papirološka procedura i proces prikupljanja sredstava, ali se nadamo da će uskoro započeti rekonstrukcija, kaže arhitekta Aleksandra Savatić.\nU septembru se nastavljaju radionice, na kojima se očekuje dolazak beogradskog rabina, profesora Vuka Dautovića sa Filozofskog fakulteta u Beogradu i drugih.\n- Pozivamo naše sugrađane da učestvuju u izradi novog kulturnog i muzejskog prostora u našem gradu. Verujemo da u će ovaj projekat definitivno biti realizovan u naredne dve do tri godine. Trenutno radimo na tome da zgrada Sinagoge i formalno postane depadans Narodnog muzeja u Šapcu, rekao je istoričar Branislav Stanković.\nMezuza je svitak od pergamenta, koji se stavlja u metalnu, drvenu ili plastičnu kutiju valjkastog oblika i ukoso pričvršćuje na gornji desni dovratak. Obično je reč o dva odlomka iz pete knjige Mojsijeve: “Čuj, Izrailju, Gospod je Bog naš, Gospod je jedan jedini“ i “Ako se budete pridržavali mojih zakona“. Na pozadini je ispisana reč “Šadaj“, što znači “Svemogući“. Ovim se izvršava zapovest: “I ispisaćete reči Gospodnje na dovracima kuća svojih i na vrata svoja“.


Helez: Iz prava izvedeno 3154 korisnika | Vitez.info\nVlada Federacije BiH je na današnjoj sjednici u Mostaru usvojila Informaciju o realizaciji zakona o provođenju kontrole zakonitosti korištenja prava iz oblasti braniteljsko-invalidske zaštite za razdoblje listopad-prosinac.\nFederalni ministar za pitanja branitelja Zukan Helez kazao je na konferenciji za novinare u Mostaru kako je iz prava izvedeno 3154 korisnika.\n“Ono što je trend je povećanje putem FNB2. U zadnja tri mjeseca izvedeno je oko 700 korisnika koji su lažni korisnici što su utvrdili revizorski timovi na terenu. Tu ne ulaze povoljne mirovine, one ulaze u MIO, a ušteda po ovom osnovu u našem ministarstvu je 8, 3 milijuna na godišnjoj razini”, kazao je ministar Helez.\nVlada FBiH danas je u Mostaru raspravljala I o Radnoj verziji zakona o povoljnijem umirovljenju kojom bi se objedinile sve povoljne mirovine u Federacij i BiH.\nFederalni ministar rada i socijalne politike Vjekoslav Čamber je kazao kako je zaključeno da Federalni zavod za mirovinsko-invalidsko osiguranje u idućih 15 dana mora u potpunosti dostaviti Vladi ukalkulirane financijske efekte koji se odnose na ovaj zakon ,vezano za postojeće korisnike kao i za nove korisnike koji bi ostvarili mirovinu po novom zakonu.\nPo Čamberovim riječima, ovo što je danas dostavila radna skupina su apsolutno neprecizni podaci i kao takve ih Vlada ne može razmatrati.\n“Što se tiče grupacije koja se žalila da je diskriminirana u odnosu na ostale, dakle oni koji su uzeli otpremnine kao otpušteni iz Vojske Federacije BiH, danas je zaključeno da će njihove isplate teći od 1. siječnja 2012. godine s tim da je najvjerojatnija opcija da će oni te otpremnine koje su uzeli, ukalkulirati u otplate duga prema njima na račun mirovine”, kazao je Čamber.\nNa pitanje odnosi li se to na 250 časnika HVO-a, koji dobivaju upola manje mirovine od kolega u Armiji BiH, ministar Čamber je kazao kako su njihovi zahtjevi zadovoljeni interventnim zakonom koji je donesen u lipnju prošle godine.\n“I za njih vrijedi da će dobiti zaostatke, samo je potrebno Mirovinsko-invalidsko osiguranje i u federalno Ministarstvo rada i socijalne politike dostaviti evidenciju o njihovim zadnjim plaćama, i nakon toga će njihova prava početi teći”, naveo je Čmber.\n“Što se tiče novih korisnika vezanih za novi zakon, to se odnosi na pripadnike MUP-a i HOS-a koji su u to vrijeme bili pripadnici oružanih snaga BiH. Riječ je o 500 pripadnika MUP-a i otprilike od 70 do 100 pripadnika HOS-a. To je otprilike 2 milijuna maraka izdvajanja na mjesečnoj razini”, istaknuo je Čamber.\nPrethodni članakMinistar prometa ostao bez dozvole jer je vozio sa 2,17 promila\nSljedeći članakU BiH prvi put biciklistička liga u disciplini Cross Country (XC)